text:
American Airlines ta informa cu nan a perde 1.250 miyon di dollars pa e prome trimester y a sigui baha nan costo, incluyendo pa atraso di entrega di avion nobo. Awo ta spera mas biahe y nan por recupera di pandemia.
President y director ehecutivo, Doug Parker, a bisa cu aerolinea ta wak señal di e demanda di placa y ta mehorando. American a consumi 27 miyon pa dia den e prome trimester, bou di 30 miyon diario pa e di 4 trimester di 2020.
E aerolinea a bisa cu a reduci costo di 2021 na mas di 1.3 biyon, incluyendo un rond di kitamento di trabou boluntario pa asina duna 1600 trahado placa pa por bandona e empresa.
E biahenan di placer paden di Merca a recupera cu un 1.4 miyon di persona cu ta biaha cada dia. Aun ta un 40% bou di e ritmo prome cu pandemia na 2019.
Cu menos trafico, American a yega un acuerdo cu Boeing pa atrasa entrega di 23 avion 737 Max te cu 2023 y 2024 y pone cinco di nan un version mas grandi di avion. American ta spera di tuma 14 avion Max durante proximo 12 luna.
E perdida di e prome trimester tabata la linea cu expectativa di Wall Street. Exluyendo e yudansa federal y otro elemento temporal, American a perde 4.32 dollar pa accion. E promedio di 17 analista pa FactSet a bisa cu tabata un 4.30 dollar pa accion.
Un aña pasa, ora cu pandemia tabata cuminsa afecta Merca, American a perde 2.24 biyon dollar. E ingreso a keda na 4.010 miyon dollar, esey ta bou di 4.040 miyon dollar pronostica pa analista y un 53% menos cu 8.520 miyon dollar di un aña pasa.
Accion di American Airlines Group Inc, cu sede na Texas a subi un 2% prome cu apertura.


c: text/html

text:
KRALENDIJK – Mirando ku e personal di staf a afiliá nan mes na FEDEBON, gerensia di BOPEC a hasi un petishon na mediadó di gobièrnu pa tene un referèndum bou di staf di BOPEC. E referèndum aki lo tuma lugá djabièrnè awor 3 di aprel 2020 entre 08.00 i 11.00 di mainta na BOPEC, kaminda e opshon lo ta pa e staf vota ku si nan kier pa FEDEBON representá nan interesnan na BOPEC SI òf NÒ. Fedebon lo ta e úniko sindikato ku ta partisipá na e referèndum. Ta bon pa bisa ku e sobrá di trahadónan ku no ta kai bou di staf di BOPEC ta dignamente representá pa BPWU manera tabata semper e kaso. E interes di e personal di staf pa organisá nan mes ta pa e echo ku tin hopi inseguridat pa ku futuro di BOPEC i mas ku tur kos inseguridat pa loke ta futuro di nan pan di kada dia. Pues USIBO ta konvensí ku djabièrnè awor ora e urna sera ku 100% di e trahadónan di staf lo a vota pa FEDEBON representá nan interesnan laboral. For di e momento ei nan ta librá pa tin ku atendé nan asuntunan laboral den un forma personal, kaminda nan no tin e forsa nesesario.
Mirando e situashon i e dekreto di ampliashon di medidanan, nos lo pidi mediadó pa tene kuenta ku esaki pa evitá ku tin aglomerashon di trahadó pa bai vota i ku si ta nesesario amplia e orario ku a duna pa e trahadónan por bai vota den un ambiente sigur i saludabel.

robotstxt: allowed

filter: keep


text:
SINDIKATONAN I RCN A YEGA NA RESULTADO DI NEGOSIASHON.
KRALENDIJK – Djárason 19 di mei sindikatonan di e reunion organisá (ABVO, ACOM, NAPB i STrAF) i e dunadó di trabou ku mandato na nòmber di minister di Asuntunan Interno i Relashonnan den Reino (BZK), a yega na un resultado di negosiashon tokante e areglo di penshun i kondishonnan laboral pa ámtenarnan di Reino na Hulanda Karibense, pa un periodo di tres aña.
Un tópiko importante durante di e negosiashon tabata akumulashon di penshun. Esaki ta bou di preshon pa motibu di e situashon ekonómiko ku a empeorá i prinsipalmente e desaroyo di interes ku esaki ta trese kuné. E organisashon ehekutivo di “Pensioenfonds Caribisch Nederland” no por realisá e akumulashon di penshun di 1,75% pa aña manera palabrá mas, ku e interes abou aki. Mester di esaki pa na momentu ku yega edat di kobra penshun, yega na un entrada di mas o ménos 70% di e salario promedio ku ta igual na 40 aña di labor.
Ku e areglo di penshun aktual, trahadónan lo por haña nan ku un retraso grandi den entrada ora nan baha ku penshun. Pa prevení esaki e partnernan di negosiashon a yega na e siguiente palabrashonnan: un subida di edat pa baha ku penshun te ku 66 aña entrante 2030, un limitashon den akumulashon di penshun te ku un entrada anual di $47.500 máksimo i modernisashon di penshun di invalides. Ku esaki ta prevení e retraso den entrada a término i no mester subi e prima di penshun.
Kondishonnan di labor
Banda di e medidanan pa mantené e penshun palabrá, sindikatonan huntu ku e dunadó di trabou ku mandato, a yega na un resultado di negosiashon pa un pakete di kondishon laboral pa tres aña. E pakete aki ta enserá entre otro un kompensashon di un solo biaha den 2021, redukshon di durashon di labor te un siman di labor di 36 ora i un kompensashon pa ámtenarnan di Reino den Hulanda Karibense ku profeshon riskante, entrante 2022.
Kupo di trabou nobo
Redukshon di durashon di labor ta krea mas o ménos 50 kupo di trabou nobo riba e tres islanan di Hulanda Karibense. Esaki tabata hopi importante pa sindikato i e dunadó di trabou logra, prinsipalmente pa motibu di e konsekuensianan ekonómiko di Covid-19.
Konsulta ku sostenedónan
E partidonan konserní a konkluí ku na mesa di negosiashon a logra un resultado balansá ku awor por presentá na nan sostenedónan


text:
Promé ku coronavirus nos a konosé su ruman, e grip Spañó (1918 – 1920), tambe un infekshon respiratorio ku a infektá 500 mion hende i globalmente a mata entre 17 pa 50 mion. E Spañó na Kòrsou tabata konosí komo “kabouter”. Pakiko kabouter? Rònt di e temporada ku e grip a yega Kòrsou, un makaku bistí ku un kamisa koló kòrá a logra hui for di un barku Venezolano na Punda. Pa un rason òf otro, búskeda di e makaku a bira hinter un “happening” riba nos isla. Dor di estatura di e makaku i su bistí kòrá, e a keda kompará ku un kabouter. Tur hende tabata buska e kabouter ku despues di algun dia a keda hañá (Amigoe, desèmber 1918). No ta inusual ku na Kòrsou nos ta duna grip nòmber di algu ku ta na moda òf a hasi impakto.
Kabouter a kousa por lo ménos 142 morto aki. E kantidat di víktima tabata probablemente mas haltu ya ku e tempu ei, sigun Direktor di Salubridat, dr. Nathaniel Waterman, Kòrsou no tabata konosé e obligashon pa raportá morto. No ta tur morto di Kabouter a keda identifika komo tal segun De Geneeskundige Organisatie in de Kolonie Curaçao, 23 òktober 1919. Poblashon di Kòrsou na 1918 a bai atras ku 424 hende debí na mortalidat mas haltu ku normal segun e relato di minister di Kolonia Simon De Graaf.
Ekonomia di nos pais a haña hopi sla pasombra konekshon marítimo ku Hulanda a keda afektá. Skolnan tabata será pa hopi siman i despues di 5 atardi kasi no tabata mira hende riba kaya segun korantnan lokal. Riba petishon di S.E. Gobernadó Nuyens a sòru pa sosten finansiero pa kabesantenan di famia ku no por a sòru mas pa nan famia.
E mesun métodonan di awe ku ta usa pa prevení covid 19 un siglo pasá tambe tabatin éksito, esta distansia físiko, higiena personal i keda kas si bo ta malu. E medidanan tabatin éksito. Amigoe den su edishon di 30 novèmber 1918 ta skibi:
“Met genoegen hebben wij deze week kunnen constateeren, dat de menigte op straat gelijk was als vroeger. De drukkere bezochte scholen, de weinige overdag gesloten huizen zijn het sprekendst bewijs, dat, zooals Dr. Waterman reeds liet weten, de ziekte tot stilstand is gekomen”. Despues di algun luna ku e malesa a kousa pániko i daño, e a desaparesé.
Willemstad, Kòrsou


text:
Segun PAHO y UNICEF e hoben y e adulto hoben ta e “promotor principal” di Covid-19 na Latino America y Caribe. Un tercera parti di hobennan y adulto hoben na Latino America y Caribe ta kere cu nan no ta na risico, segun encuestanan di UNICEF. Nos isla no ta e excepcion.
Pa e motibo aki, nos na Aruba, ta kere cu hubentud y e adulto hoben tin e yabi pa stop e contagio di e virus. Den e utimo simannan mas hende jong a bira positivo pa Covid-19 na nos isla. Segun analisis realisa e contagionan mas halto na Aruba ta den edad di 25 pa 34 aña cu ta e rango di edad miho informa y esun primordial den stimula nos economia. Asina mes cu e porcentahe di e grupo aki ta esun mas halto, e cantidad di esnan cuta bay hospital den e grupo aki ta hopi abou y no tin morto registra.
Loke ta resalta ta, cu e edadnan mas vulnerabel tin menos caso, pero tin un indice mas halto di persona hospitalisa y ta registra mas morto. Esaki ta duna di comprende cu hopi biaha e hoben y adultonan hoben ta esnan cu ta hiba e virus na esunan mas vulnerabel y tambe ta plama esaki door di sigui traha, socialisa of no haci exfuerso maximo pa cumpli cu protocol di proteccion of isolacion.
Ta pa e motivo aki cu Ministerio di Salud Publico y DVG Aruba ta adverti cu persona di tur edad por wordo afecta pa coronavirus pero esnan mas vulnerabel ta sufri e consecuencia. Ta urgi comunidad completo, specialmente hende jong, pa sigui tur precaucion di distanciamento social hunto cu labamento di man y bistimento di tapa boca. Hobennan y adulto hoben cu ta ignora e distanciamento social (e medida mas dificil pa nan) por contrae e virus y por plam’e, specialmente na esnan vulnerabel. Responsabilidad di e hoben y adulto hoben ta hopi importante den cuida nos poblacion vulnerabel.
Bernt Aasen, Director Regional di UNICEF pa Latino America y Caribe a bisa: “Den e momento aki, ignora e hechonan real ariba e pandemia aki, ta pone den peliger e bida di e hobennan y nan famianan”.
Hendenan jong mester comprende cu actualmente nan necesidadnan pa socialisa mester wordo limita pa un periodo. Tur actividad social mester wordo posponi, esaki ta inclui reunion di cualkier “size” pafo di cas, na cas di amigo, parke, restaurant, tienda, beach of cualkier otro lugar y hasta den nan propio cas.
E yamado ta pa nos hobennan y adulto hoben pa bira e forsa cu ta bay frena e contagio na nos isla, boso ta e yabi pa stop di plam’e. Nos ta sigur cu por!


text:
‘reach out na famia of ser keri cu tin autismo’
Fundacion Autismo Aruba a papia pa splica tocante e fundacion y con pa ta consciente di persona cu autismo den temponan di crisis.
Carolina Span miembro di fundacion autismo Aruba manera ‘researcher’ investigado ta comparti tocante con pa ta consciente di persona cu autismo den temponan di crisis.
Varios evento cu nan ta haci manera encurasha pa tur hende bisti na blau, sende nan cas of negoshi cu lus blau. Cu ta un forma ey ta duna idea pa crea un ‘awareness’ conscientisacion visual pa persona cu ta autista den comunidad cu mester ‘mas comprension y aceptacion pa nan por yega na inclusion den comunidad.
Span ta bisa cu e situacion den e fundacion ta bayendo bon sin embargo no tin un bista di cuanto hende tin na Aruba cu autismo. “E no ta algo cu por asina lihe pa motibo cu mester sa e diagnosis di persona. E proceso con tur cos ta bay. Tin Respaldo, kind psikatria of psicoloog cu ta haci test preliminario.”
Segun Span ta bisa cu e cifra no ta keda conoci. Pero e ta remarca cu si mayoria di persona cu ta wordo diagnostica, e prome cos cu nan ta haci ta busca ayudo kico ta e siguiente stap cu ta busca e fundacion pa cualkier caso.
Cu e proposito aki e fundacion a lanta manera plataforma pa yuda e mayor den e proceso aki dus na Aruba ora cu mayornan por haya e diagnosis. “E ta algo bon pasobra e momento ey, nan ta compronde pakico e yiu of ser keri ta actua di cierto manera, ja cu prome nan tabata den limbo.”
Tambe a agrega cu AZV no ta cubri tur tratamento cu persona cu autism mester y mayornan no sa kico stap pa tuma. Spam ta ta bisacu mas hoben nan diagnostica, ‘mas grandi e chens’ pa e mucha/ hoben por adapta sum es y bira miembro di Sociedad cu por funciona na un potencial maximo.
Pa e rason, fundacion autism ta keda mustra e importancia cu mayor mester tin e diagnostico for di trempan ‘e por ta bon pa haci sinembargo e por ta eng pa e famia’. E fundacionta zorg pa link e personanan na profesionalnan cu por yuda.
Tambe nan tin un grupo di sosten cu mayornan por comparti cu otro mayor den mesun situacion, nan ta duna otro ‘tips and tricks’ den kico pa traha cune of kico no ‘nos ta wanta e comunidad di autismo’.
Pa e situacion actual cu mundo ta pasando aden, Span ta bisa cu no ta facil pa niun hende y ta conta pa persona cu autismo. Un persona autista tin un rutina, cu situacion asina ta cambia, nan ta bira insigur y nan no sa con pa sigui cu nan rutina.
Span ta splica cu pa un mayor, e ta dicifil pasobra nan no por contesta of splica nan yiu pa ki tempo henter e situacion ta bay caba ‘nos niun sa con largo e ta bay dura’. Nan conseho pa check na hende cu tin un familiar cu autismo pa wak con ta tratando cu e situacion.”
Pa mayornan compronde cu muchanan cu autismo nan lo tin momento di ‘meltdowns of cambio den nan yiu’. Tambe pa nan compronde cu si e ta un situacion fastioso pa nos, pa nan ta pio pasobra nan no ta costuma facilmente na esey.
Span ta keda bisa cu mester keda comparti e mensahe di ‘kindness’. Si nan ta sinti cu mester comparti cu otro den necesidad special tambe, pa nan ta consciente cu pueblo ta pasando den momento dificil ‘e ta dificil y no por wak ki dia e ta yega finall’. Sinemabargo e ta bisa cu por haci algo bunita pa otro.


text:
ORANJESTAD,Aruba
Gobierno di Aruba ta anuncia cu no tin menasa pa tsunami. Debi na e teremotonan na Puerto Rico, nos mester ta prepara pa tur cos. Tambe pa un Tsunami. Pa e motibo aki tambe a manda un carta pa algun departamento critico, como procedura standaard. No pa trece panico, sino hustamente pa trece trankilidad cu nos ta prepara.
Den caso cu tin menasa di Tsunami pa Aruba, comunidad henter lo wordo avisa y pues e alerta lo no wordo duna den forma di un carta.
Den e sigiente dianan lo duna mas informacion pa preparacion pa Tsunami.


text:
PENSION DI AMBTENAAR – APFA
“Gelijkbedrag” y “Bashi premie” desde 2015 padilanti.
Riba e pension aki e.o. Sr. Wolff a duna un splicacion amplio di su historia. Y semper hende mester sa e historia pa por defende su causa.
Cu seramento di e refineria Lago, trahadornan di Gobierno no a ricibi indexering for di 1984 pa 1995. E percentahe durante e 12 añanan a monta te banda di + 40%. Durante negociacion cu gobierno a logra di ricibi bek banda di 19%, cu inicialmente mester a bay den salario. Nan a yama esaki e inhaalmaneuvre. Despues di a ricibi percentahenan pa 2 aña den salario, gobierno a bini bek y bisa cu ta hopi duro pa hinca e inhaalmaneuvre den salario, pasobra e tin hopi consecuencia. A wordo negocia y a yega na un acuerdo cu e inhaalmaneuvre ta bai den toelagenan, manera aumento di vakantie-uitkering, 13 dianan di ATV y varios otro toelage.
A combini cu e pensionado tambe mester goza di e inhaalmaneuvre, como cu e inhaalmaneuvre no ta bai mas den salario, pues e no ta ser calcula den su pension, manera ta e caso di vakantie-uitkering, ATV y otro areglonan cu si ta conta pa salario di e trahador. E pensionado cu a entrega durante 1984 pa 1995, no por wordo benta un banda, pero e mester sigui ricibi su parti den toelagenan. Gobierno a comprende y a crea e gelijkbedrag y bashi-premie pa pensionadonan.
Cierto momento gobierno a manda APFA un carta di dos regel bisando APFA cu personanan cu bai cu pension después di 31 december 2014 no ta ricibi gelijkbedrag, ni voorjaarspremie. APFA ta administra e gelijkbedrag y Bashi Premie pa Gobieno.
Si Gobierno kier elimina gelijkbedrag y bashi-premie pa pensionadonan, kendenan a bai cu pension na 2015 y 2016 e ta violando e motibo pakico a introduci nan un 18 pa 20 aña pasa.
Si tin sindicato cu a firma e acuerdo cu gobierno pa elimina gelijkbedrag y bashi premie pa perhudica trahadornan y pensionadonan esey ta un error grandi di e sindicato(nan), cual mester ser corigi.
Partido ReD ta comparti e pensamento aki y lo atende e asunto di gelijkbedrag y bashi premie for once and for all. Y tambe lo studia seriamente e posibilidad di baha e contribucion na AZV cu awor aki ta cai totalmente pa cuenta di e pensionado di APFA, kende ta paga full e 10,5% cu ta maximal casi AWG9000 pa aña. ReD lo kier haci uso tambe di e experticio y experencia di pensionadonan pa yuda den p.e. e control di prijs den supermercado y tiendanan a cambio di un compensacion di su gastonan. Partido ReD ta sigui sostene pensionadonan.
Pension Obligatorio den sector priva
Masha poco ta conoci con esaki ta bayendo. Partido ReD lo haci un inventario y evalua unda tur mester ahusta e maneho pa cu pension obligatorio den sector priva.


text:
Oranjestad-Minister Otmar Oduber comentando riba e contract cu Schiphol Group pa loke ta trata nos aeropuerto, el a bisa cu ta bezig den negociacionnan cu Schiphol pa loke ta trata futuro y e contract cu fin di e aña aki lo mester wordo renova. Tambe con lo renova e contrato ey mirando cu aeropuerto ta pasando den e proceso di refinanciamento cu a inicia desde aña pasa. Tin igualmente decisionnan cu mester wordo tuma riba maneho di dividendo, maneho di inversionnan y e rendimiento cu lo kier riba e propiedad.
Minister Oduber a reuni durante su biahe pa Hulanda un par di luna atras cu Schiphol y dos siman pasa tabatin dos persona na Aruba caminda a haci un assesment hunto cu nos mesun profesionalnan.
Den e conversacionnan aki a papia si lo bin cambio pa loke ta trata e director aki na Aruba y den e proceso aki ta na e momentonan aki. Den e cuadro aki, actual director, Peter Steinmetz a mustra su interes pa retonan nobo, despues di practicamente 10 aña cu e ta dirigiendo nos aeropuerto, durante cual a conoce hopi exito y retonan.
“Mi ta kere cu tur hende ta convenci di e trabou grandi cu a wordo haci for di momento cu Schiphol a bin Aruba y e adelanto cu nos a conoce na nos aeropuerto, basa riba e fundeshi cu a wordo poni den añanan 97-98 dor di e director di e tempo ey pa por a logra e renovacion y expansion cu a tuma lugar den nos aeropuerto. Awor nos a yega na un punto atrobe caminda cu despues di practicamente 14 aña for di e punto unda cu a bay den renovacion grandi, cu Aruba su aeropuerto tin cu bay den un fase practicamente igual”, Minister Otmar Oduber a duna di conoce.
Aki e ta papia di inversionnan cu tin planifica di casi 300 miyon Florin den e proximo 10 aña y e ta considera cu ta na su lugar pa usa e momento pa por analiza un biaha mas cu e partner (Schiphol) cu cual a expresa di kier continua cu e relacion y den e proceso mira e posibilidad pa bin cu cambionan.
Mas aleu e mandatario a duna di conoce cu a encamina un fase cu a inicia 2 pa 3 aña pasa caminda a cambia diferente partinan den e contrato cu Schiphol, entre otro e cambio di Statuut realiza dor di e directiva cu tabatin anteriormente unda cu Gobierno anterior a habri e posibilidad pa sharenan di aeropuerto por wordo bendi, tambe cu Schiphol lo por a apunta directamente un hende den e hunta di directiva di aeropuerto. Minister Oduber riba esaki a bisa cu opinion di actual Gobierno ta cu nos aeropuerto mester keda 100% di Pais Aruba y pa tal motibo a negocia cu Schiphol y a cambia tur e aspectonan ariba menciona.
Mientras tanto Minister Otmar Oduber ta expresa cu Schiphol ta bon pa Aruba, cu nan a haci un tremendo trabou den e ultimo añanan y cu kier sigui traha cu nan unda cu tin plannan grandi pa futuro cu condicionnan diferente na loke tabatin anteriormente. E ta menciona por ehempel cu como Gobierno a yega na acuerdonan caminda awor Gobierno di Aruba lo cobra un Consession Fee na aeropuerto, mirando cu nan ta den capacidad pa haci esaki, cual ta un suma di 4.5 miyon Florin den e promer añanan y e lo wordo aumenta despues na 5.5 miyon Florin.
Tambe e mandatario a bisa cu a expresa cu lo yega e momento caminda cu lo kier mira un Arubiano Hulandes como director di nos Aeropuerto Internacional Reina Beatrix y esey ta e aspecto riba cual kier traha pa logre. A palabra un structura nobo den cual e directiva di aeropuerto tambe ta bay funciona den e añanan nos dilanti, cual ta un structura casi mescos cu e structura cu tin na Schiphol Hulanda na e momentonan aki y den e proceso ey lo mester percura pa por logra tin un persona adecuado pa por ocupa e posicion di director general di nos aeropuerto.


text:
Republica Dominicana a ricibi e prome lote di vacuna di e compania farmaceutico Pfizer-BioNTech. E vicepresidente di e Republica, Raquel Peña a informa cu e prome yegada ta conta cu 228.150 dosis di e 10 miyon di dosis contrata.
Peña a indica cu e lote di Pfizer lo cuminsa vacuna hobennan cu mas di 12 aña di edad. Robert Thomas, encarga cu negoshi di embahada di Merca na e pais Caribeño a bisa cu vacuna di Pfizer lo t’ey pa combati e virus na e pais y a duna pabien na e gobierno dominicano pa nan esfuerso.
Esaki ta e di 12 lote di vacuna cu e pais ta ricibi unda mas di 91 di e vacuna ricibi te cu fecha, un 6.268.000 dosis di e farmaceutica di China, Sinovac. E pais ta pasando awo pa nan di tres ola cu a cuminsa na mei, y a golpia fuertemente, incluyendo e Distrito Nacional y provincia.
Segun dato di servicio nacional di salid, na e provincia di Santo Domingo, e 97% di e unidad di ICU di sector publico ta ocupa y e 88% di e departamento respirtatorio ta den uso. E ministerio di salud publico a registra un total di 306.698 contagio y 3700 morto relaciona cu e virus.
E plan di vacunacion di gobierno a avansa na e pais caribeño y segun datonan oficial, 10 di juni, mas di 6 miyon vacuna a keda y aplica y 1.827.556 miyon di persona ta completamente vacuna.


text:
Nos lokalidatnan intramural ta enserá formanan di biba pa hende grandi na diferente sitio na Kòrsou. Na promé lugá ta trata di alohamentu pa hende grandi ku un indikashon sosial i hende grandi ku nesesidat di kuido di durashon largu, intensivo i/òf kompleho. Pa mayoria di e klientenan akí ta konta ku nan a pèrdè kaba un parti konsiderabel di kontròl riba nan propio bida. Banda di esaki nos ta ofresé lokalidat pa permanensia di durashon kòrtiku pa kuido temporal.
Nos formanan di bibienda ta konsistí di sekshonnan ku 20 pa 30 kliente na Huize Welgelegen i entre 60 pa 70 kliente na Richardushuis i Nos Lanterno. E kapisidat di Klooster Alverna ta 14 kliente. Intenshon ta pa poko poko baha kantidat di e fasilidatnan di bibienda na eskala grandi. E asento den nos lokalidatnan di bibienda ta pa mas tantu posibel imitá e ambiente (dushi) di e situashon di biba original, ta yama esaki tambe kuido dirigí riba eksperensia.
Finansiamentu di e kuido ta sosodé dor di Ministerio di Desaroyo Sosial, Labor i Bienestar pa hende grandi ku un indikashon sosial i pa Banko di Seguro Sosial pa kliente ku derecho riba AVBZ, pa medio di kontrato di kuido. Banda di esei e fundashon ta ofresé kuido i yudansa na klientenan privá.
Fundashon Birgen di Rosario ta maneha kuater lokalidat di bibienda: Richardushuis, Nos Lanterno, Huize Welgelegen i Klooster Alverna. Banda di e tres lokalidatnan, Fundashon Birgen di Rosario ta disponé di 18 bibienda independiente, ku ta keda pegá ku Huize Welgelegen. Grandinan for di 60 aña por biba independientemente i si ta deseá, partisipá na aktividatnan sosial ku e fundashon ta organisá.


text:
Santo Eucaristia ta cuminsa pa 7 or di mainta, ta resa Santo Rosario pa 6.15 “Misterio Gososo”, despues ta resa Salve Regina.Ta invita tur fielnan pa asisti diasabra 1 di mei venidero na un Santo Sacrificio di Misa.
Tur fielnan di Mama Maria ta bin resa e Santo Rosario pa bienestar di henter comunidad di Aruba. Casi tur dia nos Papa Francisco ta haci un suplica pa resa e Santo Rosario den e tempo aki cu malesanan ta invadi nos.
Humanidad ta bira mas conciente cu nos mester di oracion. Laga nos resa pa tur cu ta traha den hogarnan y na casnan di Sosiego, den hospital, tur nurse y dokternan ta haci nan empeña pa salba bida di pacientnan.
Nan ta mira e ansha y sufrimento y tristesa di e muribundo. Ban resa pa e esnan cu no a bay vacuna ainda, pa un of otro motibo. Ban haci un curashi diasabra mainta trempan pa ofrece nos ora y asisti na Santa Eucaristia y resa pa tur esnan cu ta leu di iglesia.
Laga nos ta resa pa necesidad di Iglesia Universal, pa Papa Francisco, Obispo Luis Secco, tur sacerdote, Diacono y laiconan. Pa nos Gobernantenan y tur cu ta carga responsabilidad pa nos pais Aruba. Pa enfermonan den exterior cu a bay busca nan salud. Pronto ta na Aruba y gosa di un bon salud.


text:
Director di Centro Kibrahacha, sr. Jeffrey Matos ta splica tocante e projecto cu tin pa keda stimula nos grandinan den comunidad. E iniciativa di e projecto tabata den plan caba for di aña pasa pero mirando e pandemia no por a sigui cune.
E ta bisa cu durante pandemia, nos grandinan ta esnan cu ta mas den soledad y pasando momento nan duro y den e caso aki ta haya un bon idea pa sigui cu e proejcto aki.
Di parti Centro Kibrahacha, e ta bisa cu e ta un plan strategico 2019 – 2024. Ta conoci cu ora un hende grandi ta embehece, e ta cay den soledad, pa e motibo aki a implementa e projecto pa duna guia na nos grandinan.
E situacion di nos grandinan den crisis a cuminsa na maart 2020, caminda nan tabatin e projecto cla pa por ofrece un linea di telefon pa asina e personanan grandi por tin comunicacion.
Sinembargo e parti di pandemia a trece cune un impacto grandi cu hende grandi ta afecta mentalmente, y mas crisis di soledad ta bin cune. Miembronan di Centro Kibrahacha a prefera di bay bek nan cas den cuminsamento di henter e pandemia.
Centro Kibrahacha mester a adapta na tur protocol y reglanan stipula pa asina por sigui duna nan servicio y asina nan miembro poco poco por a cuminsa bay bek na e centro.
Tin algun famia cu ta keda ta cauteloso y ta prefera wanta e hendenan grandi na nan cas. Te ainda nan tin 60% di nan hendenan ta atende bek y ta spera pa july y augustus tur t’ey bek.
E projecto 2019 – 2024 ta uno cu a keda posponi mirando e covid-19. E projecto aki ta consisti den dos parti, uno ta pa prepara hedne cu ta baha pensioen na un cu nan sa kico pa spera na cas ‘kico e ta bay haci?’
E number dos ta un linea di telefon pa motibo cu a ripara cu tin hopi hende ainda na cas cu kier mas contacto social. Sin embargo e ta bisa cu mester di mas boluntario cu kier y ta serio pa compromete nan mes.
Si tin cualkier persona cu kier ta boluntario y kier aporta algo nan por contact Centro Kibrahacha via Facebook, por yama of manda un email si tin algun pregunta. Nan ta dipuesto pa atende y asina splica ki trabou na por haci. Pa cada boluntario nan ta ofrece un training pa asina nan por explora y duna tools y skills pa por traha riba e tereno aki.


text:
Lista di minister plenipotenciario di Aruba
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
E lista di minister plenipotenciario di Aruba ta un resumen di e personanan cu a ocupa e funcion di minister plenipotenciario (GevMin) di pais Aruba desde dia prome di januari 1986. Na 1986 Aruba a bandona e constelacion di Antias Hulandes pa bira e di tres pais den Reino Hulandes y te 1986 a wordo representa pa e minister plenipotenciario di Antias Hulandes.


text:
E lo bay representa e isla na Cancun
All Stories
ORANJESTAD (AAN): E aña aki 9 coredor 6 di diferente team cu ta core distancia largo lo ta forma parti na e di 46th edicion di e TCS Amsterdam Marathon, cual lo tuma lugar na e famoso stad di Amsterdam.
ORANJESTAD(AAN) - Recientemente weganan di trefbal escolar categoria B- Mucha Muhe a tuma luga, tanto den sector di Santa Cruz/San Nicolas, Noord y Oranjestad.
Minister Endy Croes a ricibi bishita di Mohammed Alzenkawi manager di Basil Al-Salem Al-Sabah Motors Racing Club
ORANJESTAD (AAN): Diaranson ultimo organisadonan di e Monster Truck Show, Brazilian Flash;
ORANJESTAD (AAN): Minister Endy Croes a bishita Piscina Olimpico Roly Bislik na Savaneta mira e “tryouts”
ORANJESTAD (AAN): Den e fin di siman di 30 di september y 1 y 2 di october ultimo a tuma luga e competencia internacional di cabay Interpaso 2022 na Villa Floralina.
ORANJESTAD (AAN) – Den un rueda di prensa reciente, Seroe Biento Boys MC, a informa tocante nan 2nd Rowley Memorial Ride 2022.
Team 10U di Blue Marlins a titula Campeon den torneo “Baseball Classic 2022” na Republica Dominicana
ORANJESTAD (AAN): Un biaha mas nos atletanan a mustra caliber den campeonatonan internacional.
ORANJESTAD (AAN): Recientemente Minister Endy Croes a ricibi bishita di Presidente di Centro di Bario y Deporte Dakota, sr. Jair Oduber y sra. Anky van der Linden -Vrolijk, Trahado Social.
ORANJESTAD (AAN) -- For di Federacion Suramericano de Levantamiento di Pesas, Aruba Amateur,


text:
ORANJESTAD (AAN): Diamars atardi alrededor di 5:30 pm, bisiñanan den Betonicastraat a tende un explosion masha fuerte mes,
y nan tur a bira nan cara y ripara huma ta sali for di e cas number 41.
Yamadanan a cuminza drenta tanto na Polis y tambe Cuerpo di Bombero di e explosion aki den e caya aki, cu ta keda apenas 150 meter leu for di lama na Mangel Halto.
A resulta cu un lek di gas a produci su mes den cushina, kizas un stoof a keda cendi sin vlam, y cu yudanza di cualkier chispa of relay di motor di frigidaire, a pone cu esaki a produci un explosion.
Un señora di edad kende tabata den cercania a resulta herida. Pesey mes Ambulans a yega na e cas, pa asina transporta e dama pa Hospital pa atende quemadura cu el a ricibi. Awor ta Recherche y Bombero ta bay investiga e causa di e explosion aki.


text:
Dialuna mainta durante conferencia di prensa di gobierno, Prome Minister Evelyn Wever-Croes a anuncia cu Gobierno di Aruba lo lansa e “Aruba Gender Policy” diamars mainta durante e conferencia di Hende Muhe Fuerte. Sra. Jocelyn Croes, Presidente di e comision di SDG di Aruba lo presenta e Aruba Gender Policy cu ta e maneho di genero nacional di pais Aruba. Gobierno a cuminsa cu e documento aki na 2018-2019 hunto cu Nacionnan Uni. E parti di “UN Women” a institui un comision consistiendo tambe di profesionalnan local cu hunto a traha riba e maneho di genero.
E documento aki ta describi e situacion actual, unda mester pone atencion, con pa combati e situacion di desigualdad na Aruba y ki tarea ken tin. Gobierno lo entrega e prome ehemplar na Secretario di Estado sra. Alexandra van Huffelen, pa despues mande Parlamento y pone riba e website di gobierno pa comunidad di Aruba por tin acceso na dje. “Hecho ta cu oficialmente no mag tin diferencia mas entre hende homber cu hende muhe, ni pa pago di trabou ni pa posicion. Defacto nos sa cu tin diferencia ainda, y cu hende muhe tin un posicion mas atrasa cu hende homber den nos comunidad. Ami ta di opinion cu participacion di hende muhe ta crucial pa nos tin decisionnan balansa.
Pa logra esaki nos mester tuma accion awor, sino nos ta bay perde tur loke e hende muhe nan di generacionnan anterior a logra.E gender policy aki ta manera nan ta yame “A call to Action” Mi ta manda un invitacion pa henter comunidad bay traha duro pa asina nos por logra e igualdad di genero. Nos mester cuminsa cerca nos muchanan muhe y muchanan homber di chikito caba. Esaki no ta un tarea pa scol of pa gobierno so, sino pa mayornan, tanchinan y wela y welonan. Si nos kier pa e futuro decisionnan di nos pais wordo haci mas balansa awe nos cada un mester prepara nos mes pa esey.” Prome Minister a expresa. Premier Wever-Croes ta gradici e comision principal y tur esnan cu di un of otro manera a duna nan aporte. Un danki tambe na conseho di minister pa nan sosten dunando nan aprobacion na e maneho aki. Prome Minister a expresa di ta sumamente orguyoso cu Aruba ta un di e prome paisnan den region for di e banda di Reino Hulandes cu un gender policy asina, y ta extende un invitacion na comunidad pa sigui e conferencia di “Hende Muhe Fuerte” mayan live a traves di TeleAruba.


text:
Disfrutá Di Kòrsou Su Muzik Di Pasku Vibrante!
Banda di tur e kumindanan dushi ku ta sali for di kushina durante e temporada di Pasku na Kòrsou, e kayanan tambe ta den e ambiente di Pasku i no ta pa motibu di e dekorashonnan so. E muzik di Pasku ta yena e aire i na Kòrsou e ta haña un giro spesial.
E ta un giro spesial pasobra na Kòrsou tin géneronan musikal ku ta wòrdu toká spesífikamente pa e festividatnan di fin di aña. Esakinan ta Aguinaldos, Gaita i Tambú.
Aguinaldos i Gaita ta géneronan di muzik di Pasku ku Kòrsou a heredá di Venezuela. Nan ta wòrdu toká ku instrumentonan típiko manera e kuarta (un kitara chikí ku kuater kuèrdè), maraka, kitara, flùit di gaita, tamburín i drùmnan. Den luna di desèmber tin diferente fiesta i tokamentu di Aguinaldos i Gaita.
Mientras ku Aguinaldos i Gaita a bini Kòrsou for di Venezuela, e Tambú ta un género ku a wòrdu kreá na Kòrsou mes. E tambe ta wòrdu toká ku instrumentonan típiko, kual ta e tambú afrikano ku tin e nòmber Tambú i e Chapi (e parti di heru di un chapi di kurá). El a wòrdu kreá dor di e katibunan afrikano pa ekspresá nan dolónan durante e tempu di sklabitut. Awendia e temanan na un tokamentu di Tambú sa varia di redashi te krítika di kuestionnan sosial den sosiedat. Den luna di desèmber tin diferente fiesta i tokamentu di Tambú.
Pues keda atento pa e selebrashonnan musikal aki durante e temporada di Pasku. Esaki ta un motibu mas dikon Kòrsou ta asina dushi.


text:
(AP) — Centenares di Guatemalteco a sali for di varios punto di e capital ayera pa protesta e supuesto corupcion di un gobierno profundamente impopular, e costo halto di bida, y atakenan contra libertad di expresion.
Studiantenan di universidad, facultad y otro empleadonan a marcha for di campus di e unico universidad publico den e capital, cargando borchinan exigiendo salida di e coruptonan. “Si no tin husticia pa pueblo, laga no tin paz pa gobierno!”, un borchi tabata bisa.
Presidente Alejandro Giammattei a ricibi critica pa bolbe nombra Procurador General Consuelo Porras, kende a ricibi critica di gobierno Mericano y otronan pa blokea investigacionnan di corupcion, y na su lugar, bay contra fiscal y huesnan cu antes tabata ehecuta e investigacionnan aki.
Mas recientemente, su oficina a aresta periodista ganador di premio di periodismo, Ruben Zamora, kende su corant El Periodico tin un reputacion pa investigacionnan riba corupcion, incluyendo contra Giammattei.
E manifestantenan tabata dirigi na e centro historico di Ciudad di Guatemala, e sede di poder. Lidernan di poblacion indigena Guatemalteco a join e protesta ayera tambe, advertiendo cu e costo halto di bida na e pais ta dañando e pueblo.
Enrique Saquic, un lider indigena for di Santa Lucia Utatlan, a bisa: “Nan ta horcando nos, nos rumannan, nos pueblo ta esnan cu ta sufriendo tur e costo halto di bida aki.”
Tambe el a nota cu co-optacion di sistema di husticia a laga Guatemalteconan indefenso.
Daniel Pascual, lider di Comite di Unidad di Agricultor, a bisa cu e costo di bida ta “nifica un aumento di hamber pa esnan di menos recurso”. “E corupcion na final ta hortamento di placa for di pueblo y esnan cu ta paga impuesto, y e pober y clase medio, pasobra e riconan no ta contribui igualmente na e pais”, Pascual a bisa.
Merca a sanciona Porras y a inclui su persona y otronan riba un lista di actornan na Guatemala cu ta representa un menasa pa democracia. Giammattei sinembargo a keda para su tras, nombrando e di nobo pa un segundo termino di cuatro aña e aña aki.


text:
KOMUNIKADO DI KUERPO POLISIAL KÒRSOU Tópiko: kontròl di tráfiko
KOMUNIKADO DI KUERPO POLISIAL KÒRSOU
no.: 412 / 2016
Fecha: 25 novèmber 2016
Tópiko: kontròl di tráfiko
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
________________________________________
Djabièrnè 25 di novèmber 2016, entre 09.00 or pa 13.00 or, personal di HIT tim, konhuntamente ku agentenan den formashon i Ministerio Públiko a tene un kontròl general di tráfiko. E kontròlnan a tuma lugá riba Schottegatweg zùit na altura di un monumento. A kontrolá 150 vehíkulo i a parti un total di 58 prosèsverbal pa e siguiente infrakshonnan kometé: Kore sin faha di seguridat bisti 2 Kore ku glas skur i òf kualkier opheto pega na e glasnan dilanti 14 Kore sin karchi di kùr válido 7 Kore sin reibeweis válido 9 Kore sin seguro válido 8 Kore sin plachi number dilanti 7 Kore sin plachi number patras 1 Kore sin a paga number (belasting) 10
Durante di e kontròlnan aki polis a konfiská dos (2) vehíkulo, kual nan keda transportá ku kran pa Kurá. Un kantidat di 32 persona tabatin un but habrí, di kual 17 a paga mesora i 15 di nan a drenta areglo di pago di but atrasá ku Ministerio Públiko. Kontròlnan aki ta kontinuá.


text:
ORANJESTAD,Aruba
Parlamentario Endy Croes a amplia riba e presupuesto cu a wordo trata durante siman. Berdad un presupuesto cu tur ingridiente pa alkansa un surplus di 46 miyon unda Aruba finalmente lo a cuminsa paga su debenan a bolter door di e crisis mundial di corona virus pa un deficit di 1.3 biyon florin. Expertonan di Banco Central a produci un (rapport) advies unda nan calculacionnan a jega na 1.2 biyon florin mientras Directie Economische Zaken van Handel en Industrie y demas expertonan a calcula esaki na 1.35 biyon florin. Turismo ta e factor di mas importante den esaki unda 25 mil tata y mama di famia a perde trabou reparti den 23000 empleado directo y 2000 ZZP’rs ( Zelfstandig Zonder Personeel) manera taxista pa nombra un ehempel di ZZP. Entrada na impuesto pa gobierno pa e motibo aki segun calculacion di expertonan lo cay cu 627 miyon. Salaris di e 25000 personanan aki ta calcula na 64 miyon pa luna sin calcula tips etc. Pa esnan cu perde trabou gobierno a lanta “FASE” esta “Fondonan Asistencia Social di Emergencia” bou di cual 23000 empleado cu a perde trabou y 2000 ZZP’rs manera ( taxista) por aplika pa un ajudo di Afl.950 pa luna pa 3 luna largo. Pa esaki a reserva 214 miyon. Pa companianan MKB’rs pues Middel en Klein Bedrijf inscribi na SVB y cu menos di 50 empleado gobierno a presupuesta 40 miyon pa brinda un ayudo pa nan no mester sera y trata na mantene empleadonan den servicio. Banda di esaki lo bin un incentivo fiscal pa nan. Pa SVB y AZV a presupuesta respectivamente 179 miyon y 262 miyon di acuerdo cu calculacionnan di expertonan. Esaki nan hunto ta alkansa un suma di 683 miyon florin. Parlamentario Endy Croes ta splika cu mundo henter y Aruba no ta diferente ta bayendo cu pasonan gigante atras pero lo mantene nos Fe y speransa intacto cu bou Liderazgo di Evelyn Wever Croes nos lo “bounce” bek pa para fuerte riba nos pia. Esaki ta exigi trabounan duro di cada concuidadano pa juda nos construi e pais aki bek. Pero nos salud ta na promer lugar awor. Lokual Parlamentario Endy Croes ta lamenta masha hopi ta e hecho cu AVP durante e reunion a permitinan mes pa hunga politica barata. AVP a keda te 6pm atardi na Parlamento y a vota na fabor di un mocion di POR pero mesora a sali y bandona edificio y no a keda pa vota riba e prespuesto mes. Increibel pero berdad. Esaki ta muestra di con hopi AVP tin pueblo den su curason. Pues AVP a laga 25000 mama y tata di famia na caya na e momento cu mas pueblo tabata tin mester di nan pa aproba e presupuesto pa nan por haña e ajudo di Afl.950, AVP a dicidi di bandona e edificio y keda SIN VOTA. Sin e presupuesto aproba Gobierno no por subi mercado pa presta plaka pa juda e famianan den desesperacion y sin entrada na e momentonan aki. Parlamentario Croes alaves ta bisa cu no ta e momento pa hasi politica paso nos ta den un crisis y hustamente ta expresa su sentimento pidiendo Aruba pa nos uni. Pero banda di esaki pueblo tin e derecho di sa e berdad. AVP a traciona un bes mas 25000 hendenan cu a perde trabou reparti den 23000 mil empleado y 2000 ZZP’rs den cual tur e taxistanan ta cay. Aruba Ban uni pa bringa corona virus y no ta e momento p[a hunga politica of trata na score un goal politico Parlamentario Croes ta termina splikando.


text:
Búskeda di e hóben Alicia Richards.
KOMUNIKADO DI PRENSA 486 /2022
20 òktober 2022
Búskeda di e hóben Alicia Richards.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Polis ta pidi búskeda di e hóben Alicia Richards nasé na Kòrsou, di 14 aña di edat.
For di djamars 11 di òktober 2022, e hóben aki a bai for di Huize Rose Pelletier sin pèrmit i
no a regresá.
Alicia tin e siguiente deskripshon:
Haltura: 1.70 m;
Postura: delegá;
Kabei: natural krus;
Koló di kueru : maron kla;
Koló di wowo: maron skur.
Polis ta supliká tur persona ku por duna kualke informashon tokante di e hóben aki pa tuma
kontakto ku polis na number di telefòn 917 òf e number anónimo 108.


text:
Weststraat – Diadomingo den oranan di anochi polis ta ricibi un informacion cu tin un persona di edad drumi riba acera den e area di Tat Fat den Venezuelastraat. Aparentemente e homber lo tabata maltrata.
Home Uncategorized Homber maltrata a resulta di no tabata ni malo, ni maltrata, pero...
Homber maltrata a resulta di no tabata ni malo, ni maltrata, pero burachi drumi den porta di Tat Fat
Mesora a manda un patruya di polis y un ambulance na e sitio, na yegada polis ta ripara cu ta trata di un conoci di nan y na prome instante e tabata mustra mane malo
Despues di un rato ambulance ta yega na e sitio y ta bin nota cu e persona no tabata ni maltrata y mucho menos malo, e persona aki tabata basta bou influencia di alcohol.
Despues cu personal di ambulance a controle nan a bahe na su cas cu ta keda eybanda mes.


text:
Enbista cu Directie Financien Aruba a sera Q. 1 2021 y tin pues un mihor bista ariba e debe total cu Hulanda cu a acumula desde April 8, 2020 pa April 9, 2021, awe mi a entrega un carta oficial na Comision Europeo, pa hunto nos yega na un solucion transformativo y sostenibel cu lo por scapa Aruba por lo menos Afl 375 miyon na debe debi na e crisis di Covid-19.
Na Juli 2020 e Council of EU Ministers a bai di acuerdo pa (den futuro) cancela 52% porciento di tur asistencia financiero (debe) cu ta wordo extende na e paisnan miembro di Union Europeo.
Despues di a consulta cu algun Parlamentario Europeo y e “Head of OCT Unit” di Comision Europeo, como Presidente di e Comite Ehecutivo di OCTA (Association of Overseas Countries and Territories = OCTs) mi a agendeer e punto aki tambe na September ultimo den e reunionnan mensual di e Comite Ehecutivo.
Sucesivamente, den consulta cu tur e otro 5 paisnan OCT-Hulandes, mi a compila un Intervention incluyendo diferente puntonan di atencion y urgencia. E compilacion aki a resulta den un statement cu a wordo presenta pa Minister President di Aruba durante e di 18th OCT-EU Forum dia 10 di December 2020.
EU-Commissioner Urpilainen tambe tabata presente na e Summit aki y e a enfatisa cu Union Europeo ta receptivo pa hunto nos dialoga y na un manera transformativo y cu cooperacion di nos member-state Hulanda, yega na un solucion sostenibel pa e reto aki di Aruba.


text: Diaranzon madruga despues di e tiramentonan cu arma di candela na Mandolinstraat, Pindastraat y tambe Blue Moon polis a bay enbusca di huls y of balanan cu lo a sali for di e arma di candela. Na esun di Pindastraat/ Mandolinstraat tabata riba un scooter blauw cu geel y e homber su cabey ta estilo di rasta den e area ey polis a logra haya varios huls. Pa locual ta na Blue Moon ora cu polis tabata eynan un tipo cabey di rasta a cuminza core bay y polis a detene ya cu e lo tabata cuadra cu e descripcion duna di esun na Tarabana. Den oranan di madruga polis a bolbe bay na e sitio banda di Blue Moon enbusca di mas evidencia.


text:
Kralendijk- Meskos ku tabata e kaso djasabra, riba djadumingu tambe un hende a tèst positivo pa Covid-19. Na tur 8 hende a bai tèst djadumingu, di kual 1 a resultá di ta positivo.
Dor ku ningun di esnan ku tabata infektá a rekuperá e total di kaso na Boneiru a subi un tiki atrobe, te na 20 kaso nan tur.
Por lo demas no a bin kambio den e situashon.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
Sr. Peter Scholing di Aruba ta representa Aruba y Caribe den MOWLAC
E siman aki Aruba ta anfitrion di e 22 conferencia di Memory of the World Latin America and Caribbean MOWLAC cu ta e organo regional di UNESCO cu desde aña 1992 tin na su encargo pa preserva y brinda acceso na documentacion y herencia digital di relevancia grandi pa tur persona na mundo. E meta di e programa ta pa evita cu, entre otro, guera, intrankilidad social, falta di recurso, sabotage, comercio ilegal y destruccion, por causa cu documentonan historico por disparce di e memoria collectivo di humanidad.
E conferencia a conta cu participantenan di Aruba, Brasil, Colombia, Argentina, Grenada, Mexico, Uruguay, Corsou, Trinidad and Tobago, Ecuador y Panama, cu despues di e pandemia por a topa otro atrobe pa reuni. Banda di nan trabou, e participantenan a haya e oportunidad di conoce Aruba y cera conoci cu nos esfuerso pa conserva y haci nos herencia cultural accesibel pa un y tur.
Minister Maduro a hiba palabra na ocasion di apertura di e conferencia y a expresa cu e reunion aki ta uno historico pa Aruba ya cu e obhetivonan di MOWLAC ta alinea completamente cu e esfuerso y prioridad di Gobierno pa preserva y haci nos patrimonio documental, digital y audiovisual di Aruba accesibel. E mandatario ta orguyoso cu Aruba ta pionero riba e trabou aki den nos region. Ministerio di Cultura ta trahando pa educa comunidad riba e importancia di e trabounan aki pa nos Pais y awo e conferencia di MOWLAC ta un excelente oportunidad pa pone mas enfasis riba e trabou pionero haci na Aruba riba e tereno di conservacion y pa haci nos herencia accesibel.
Minister Maduro ta orguyoso di por informa cu durante e conferencia di MOWLAC, e delegadonan a eligi sr. Peter Scholing di Aruba como Presidente di e Comite di MOWLAC representando e Paisnan di Caribe.
Esaki sigur ta un logro bunita pa Aruba cu ta accentua e trabounan pionero haci na nos Pais pa conserva y haci nos herencia documental accesibel. Masha danki MOWLAC pa e confiansa deposita den Aruba y nos profesionalnan. Danki pa kere den Aruba!


text:
Kralendijk, The Bottom, Saba, Oranjestad, St. Eustatius – Raad onderwijs Arbeidsmarkt Caribisch Nederland (ROA CN) a nombra Instituto Hudisial Hulanda Karibense (JICN) komo un ‘Leerbedrijf’ rekonosé. Pa motibu di e rekonosementu aki ROA CN a entregá gerensia di JICN e sertifikado ku ta pertenesé na e rekonosementu aki. Ofisialmente ROA CN a rekonosé e instituto 2 aña pasá, pero tambe debí na e situashon rondó di corona virùs no tabata posibel pa hasi entrega mas promé.
JICN for di e momento di rekonosementu komo ‘Leerbedrijf’ ta sòru pa estudionan (MBO) pa detenido, den koperashon ku Fundashon Forma. Komo ‘Leerbedrijf’ rekonosé e instituto ta outorisá pa fasilitá un stazje – awendia konosé komo formashon profeshonal práktiko – pa studiante eksterno pero tambe pa detenido. JICN mes tin mas ‘leermeerster’ den servisio, ku ta di train i outorisá pa guia detenido i studiante durante nan formashon profeshonal práktiko.
E posibilidat pa sigui un estudio pa detenido ta un parti importante den e proseso di re-integrashon. Dor di konektá edukashon den detenshon ku edukashon pafó di detenshon, detenidonan por traha dirigí na haña un diploma – i ku esaki na su futuro.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text: KRALENDIJK – Gobièrnu di Boneiru tin plan pa bai drecha kamindanan di kunuku. Den e presupuesto anual, a presupuestá 1,000,000,- dòler, esaki pa mantenshon general, loke tur aña no ta sufisiente. Pa medio di kambionan i repartishon di surplus ta bai subi e montante aktual. E montante disponibel pa mantenshon di infrastruktura, ta uz’é entre otro pa yena buraku i drecha kaminda di tera, limpia labadó, dam i limpia i kap mata kantu di kaminda. Ta atendé tambe ku limpiesa di e yerba sargasum for di e montante menshoná. Loke a keda tras ta e parti struktural pa mantenshon di e kamindanan di kunuku. E plan ta pa drecha tur kaminda di kunuku den 2020 ku ta rekerí atenshon, ku algun aña no a hasi nada na nan. Meskos ta e kaso ku damnan, gobièrnu ta deseá pa drecha nan, i pone un plan di mantenshon pa futuro. Tin deseo pa un plan stratégiko di mantenshon di pa loke ta trata infrastruktura, sinembargo esaki ta rekerí sèn. E suma ku tabatin disponibel pa infrastruktura, un parti di dje ta pone un banda pa hasi otro kos. Entre otro a usa un montante pa gastunan di infrastruktura pa e proyekto di 500 kas sosial di FCB. A uza sèn tambe pa lanta e komishon di hürdó. Pues e montante ku tin disponibel no ta sufisiente pa hasi loke mester hasi i pa e motibu aki gobièrnu ta deseá pa eliminá retraso ku tin den e parti di mantenshon. Pa esaki mester di 4000,000,-, pa gobièrnu logra e meta pa drecha tur kaminda di kunuku, i kontinuá ku e parti mantenshon di infrastruktura.


text:
Sra. Aster M. a keda hopi contento ora el a realisa cu el a gana e bunita suma di 25 mil florin como premio di e sorteo di Zodiac, e wega di 4 cifra mas un signo zodiaco. Aster a cumpra e combinacion di number 3659 cu signo Taurus na Lucky Numbers Arendstraat. Lotto ta felicita e ganadora cu e premio y ta spera e haci bon uzo di dje.
Zodiac ta hunga di dialuna pa diasabra 2:30PM y 9:00PM, y riba diadomingo 2:00PM, na Telearuba. Cu 5 florin bo por gana 125.000 florin, cu 10 florin 250.000 florin, 20 florin mey miyon florin y invertiendo 25 florin bo por gana e suma absoluto di 625.000 florin.
Lotto, e Loteria di Aruba tin diferente wega, Catochi, Big 4, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e diferente weganan di Raspa y Gana. Cumprando Lotto bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
KRALENDIJK- Bonaire Music Festival, ta parse di bai bira e evento mas grandi ku kantidat di artista for di eksterior. Djaluna atardi, 2 di esnan ku ta organisá e evento, Marvin Abdul, Clay Davelaar presentá na prensa loke por spera di e magno evento.
“Nos a uni pa organisá e aktividat aki, pasobra un hende so no por hasié. Ta e idea pa trese i presentá diferente nashonalidat riba esenario huntu. Diferente artista ya ta konfirmá, pa tuma parti na e aktividat. Nos tin mirá tambe, e parti di turista. Hende lo bin di eksterior pa evento.
Djaweps 22 di sèptèmber, kos ta kuminsá i último dia, 25 di sèptèmber, ta bai tin matiné pa e hóbennan. Esaki lo ta di 4 pa 6or di atardi. E aktividat final ta na un Beach. Por spera, bachata, músika krioyo, merengue i mas. E plan ta pa tur aña organisá e aktividat. Den futuro e plan ta pa bin ku artistanan mundialmente konosí. Ta bai tin DJ Choki, kende ta hopi bon konosí. Tambe agrupashon musikal Pajola, JC and Friend.
Djasabra Maynard i Ray ku su banda kompletu na Boneiru i sera anochi ku Frank. Esaki ta djis algun di esnan ku por bai spera durante e anochinan. Poulatinamente ta sigui publiká esnan ku ta bai partisipá na e aktividat. Por spera Luis Moka, ku un grupo diferente kantando, brasbènt i mas.
Ta bai krea e área dilanti stadion di Playa, pa organisá e aktividat. “Nos ta den deliberashon, huntu ku TCB, pa krea diferente pakete bon pa tur hende ku ta deseá pa e evento. Ta premirá, no ta sigur ainda, den direkshon di entre 40 pa 70 dòler pa entrada”, asina a splika.
Abdul Marketing, UR Solution, Elite Events i GA Events ta algun di esnan ku ta trahando duru pa logra e fiesta grandi aki.


text:
Willemstad – Polis a arestá kasá di e señora Cristina Barry ku polis a haña morto den su kurá di kas. Investigashon ta indiká ku di un manera òf otro e kasá tin algu di aber ku e asesinato. Ta trata di un hòmber ulandes ku ta duna lès na un skol avansá priva aki na Kòrsou. E aresto a bin despues ku un dia promé polisnan a realisá entrada hudisial i a kue vários kos den beslag pa investigashon.
For di e promé momentu ku polisnan a yega na e sitio di e krímen dia di e asesinato, polisnan por a nota ku no ta trata aki di un atrako ku a kaba den un morto. E senario tabata duna bon kla ku algu otro a tuma lugá i for di e momentu ei tabatin interogatorio nan kiko lo por a pasa.
E investigashon a pone ku e kasá na e momentunan aki ta sospechoso prinsipal, pero tin hopi rumor mas ta sirkulá, pero e investigashon lo mester determiná kiko realmente a sosodé riba e dia fatal pa Sra. Cristina Elisabeth Barry (35).
Tabata djadumingu 15 di mart 2015, alrededor di 23.35’or Sentral di Polis a dirigí un unidat polisial na un kas den Kaya Misa Alegre na Zuid Bonam despues di haña informashon ku un dama a keda asesiná.
Na yegada di e unidat nan a bin en kontrá ku un hende muhé drumí den kurá patras di e kas ku vários hinká na su kurpa i no tabata duna señal di bida.
Tabatin diferente tas di e víktima bentá den kurá for di kual polis por a konkluí ku violensia a wòrdu uzá riba e dama aki na momentu ku el a yega kas den su outo
Riba òrdu di fiskal di Ministerio Públiko a konfiská e kurpa sin bida pa mas investigashon.


text:
Kambio di paradigma 2012 – 1
Posted on Oct 12, 2013
Agrikultura
Antes (ainda aki na Kòrsou) agrikultura ta basá riba e sistema “ mekaniko“.
Esei kier men ku tabata:
- konkistá naturalesa pa medio di teknologia;
- sujetá nos suela na kímiko sintétiko manera pèstisida, hèrbisida i kunstmest;
- kontaminá nos suela i fuente di awa;
- tin produkshon haltu / balor nutritivo abou.
Agrikultura di e era nobo, despues di 2012, ta basá riba e sistema “orgániko“. Esei kier men ku ta:
- forma aliansa ku nos suela;
- regenerá e kapanan mas ariba di nos suela na un manera orgániko;
- hasi nos suela fertil na un manera natural i ta suprimí insektonan;
- pèrkura pa diversifikashon di kultivo;
- sòru pa mikroflora salú;
- sòru pa kuminda ku balor nutritivo haltu i sin kímiko sintétiko.


text:
Simpelnan cas di teksto, tin un sèt di efekto vigente
Distinguí huéspedes, presenta un sèt di cas di video riba bo por haar ku deskonosíDen e página bo por haña mas popular cas di video, alemania, fransia, e estudio, alemania, fransia i otro tera.
Implementa coleccion e videonan i comuníquese korektamente aki. E lista di het semper ta aktual ku nobo version.
Mira Bo semper topa un agradabel cas di video i video di e reunion, pasobra aki Bo ta topa tur e cas di video. Síguenos di titel pa risibí notisia di nobo cas di video. Pa tur e het di liña ta e mihó manera di búskeda di nobo relaciona, pa bishitá a inclui e gusta. Si bo tin tur loke ta nesesario pa interactive na liña di communicacion, bo por hasi su bida muchu mas mihó. No tin nada mas mihó ku communicatie kla het di video ku na e persona ku ta leu. Sosial di cas di video riba liña ta nan ku un hende ta partisipá di kualke lugá di mundu.
Den e video ta bai moment bai partisipá den e combersacion
Bo por skohe algun di preferencia, ma ainda no sa ken ta su otro.
E mayoria di e kompania ta gratis, asina bo no tin ku ta preokupá pa e placa.
Implementa corre e videonan, sino e kamber ib i e het manera e kier. Kualke personal di videonan semper habri pa danki na nos lugá, ib, nos a reuní ku kasi tur e mihó sirbishi rapido di video di its. Tin e nòmber di het di liña, ku a optené, pasobra bo ta oralmente por kuminsá siña netamente un forma hopi rápido.
Den e video e por wak un hende, por ta menos, pa lines corda.
E reunion por ta komandante tèrminá ku e interkambio di kontakto (Skype, Icq, number di telefon, nace na paris di un reda sosial) i pa abou, bo por i ta un reunion. Por ta asina, e propiedad e videonan por cambia di bida personal. No lubidá ku tin algun regla di etiqueta ku mester observa pa e het di video. T'asina ku nan ta are bon, manera bo por wak i sinti. Trata di sonreí i ta edad, esaki ta yuda na haña mas bon interlocutores bai lanta e kurashi. Sinembargo, den salanan di het pa sa i familiar ku e personanan ku kier kulpa. Bo ta aki kasonan, algun di e cas di video realisá e funshon di trahamentu di denis na usuario. Recuerda den kada het ruta bo ta mira nan par mesora despues di papiamento. No mester kompleto di esaki a bai laga ta mustra ta pa hende ta wak (spera ku bo ta komprendé loke bo kier bisa). Pa loke ta rekomendá kuminsá ku kousa ku hasi pidi cookies ta buskando e fecha.


text:
ORANJESTAD,Aruba
Pa conmemora e lucha pa igualdad di genero, especialmente di e ser femenino, Arubus NV a
organisa un charla pa su empleadanan. A trece hunto e personal femenino cu ta labora tanto
na Arubus, pero tambe na Aruparking y Arutram, pa asina comparti un rato ameno, den
colegialidad y semper recordando e esencia, lucha y perseverancia di e hende muher den nos
bida.
E atardi a cuminsa cu un charla duna pa sra. Nadine Antersijn di Momax Trainings & More,
kende a enfoca riba e lucha cu e ser femenino a hiba durante decadanan pa haya un trato igual
den comunidad, y con awendia nos por ta testigo di evolucion personal y profesional di e
hende muher den tur ambito. Nadine ta un profesional y entrepeneur, cu tin un famia pa
atende, y asina mes e ta mantene su negoshi y ta consciente cu su bienestar personal mester
keda un prioridad.
Tambe a conta cu presencia di sra. Desline Loefstok, cariñosamente conoci como Dess,
kende ta un Make Up & Tattoo Artist profesional, cu na su 29 aña di edad ta doño di su
mesun negoshi y na mes momento tin su casa y ta mama di 2 yiu muher. Dess a comparti su
mesun storia como hende muher, pero tambe a duna guia di con e ser femenino mester duna
tempo na su mes tur dia pa por mantene su mes como e pilar principal di su hogar.
Tabata un atardi sumamente ameno caminda e damanan di Arubus, Aruparking y Arutram a
keda satisfecho di por a experiencia y comparti empoderamiento hunto.


text:
Secretario General Sra. Nicole Hoevertsz tabata di bishita na cerca nos atleta nan na Paracas
Awe riba e dia cuatro di competencia, nos tres atleta nan a haya bishita di Secretario General Sra. Nicole Hoevertsz. Durante di su bishita sigur a hiba conversacion riba e dia nan tras di lomba y como tambe esnan na caminda. Mas cu claro a toca tema di nan propio futuro despues di e Weganan Panamericano.
Sigur tur tres atleta y como tambe coach nan a keda sumamente contento cu su bishita aki na Paracas.


text:
Kralendijk– Segun un komunikado di Kolegio Ehekutivo, entidat públiko Boneiru ta determiná pa kaba ku plèstik di un solo uso, o sea deseschabel.
Ya na òktober 2018 a akseptá un ordenansa den Konseho Insular pa bai prohibí e tipo de plèstik aki. E meta ta pa redusí uso di plèstik desechabel pa medio di un prohibishon di un kantidat di produkto ku ta mas tantu usá, na benefisio di nos medio ambiente, salú di nos komunidat i un di e entradanan di mas grandi di Boneiru: turismo.
Representante di Ministerio di Infrastruktura i Maneho di Awa, señora S. van Veldhoven-van der Meer i diputado señor P.J. Kroon, komo representante di Entidat Públiko Boneiru, a firma un deklarashon di intenshon komo promé paso pa ehekutá e moshon di Konseho Insular.
“Na Boneiru ta importá un gran kantidat di plèstik di un solo uso ku despues di uso ta resultá riba kaya i den nos awanan. Asina aki e ta bira un menasa pa nos medioambiente i e koralnan”, asina un relato di prensa ta bisa.
Kolegio Ehekutivo ta bisa ku nan ta konvensí i alabes tin konfiansa ku entrega di e proposishon pa eliminá e plèstik di un solo uso ta un paso importante den drechamentu di un ambiente di biba salu pa tur habitante i fortalesé un imágen duradero i ku esei tambe e ekonomia di nos isla.


text:
March 29, 2022
ORANJESTAD - Aruba Airport Authority N.V.’s (AAA) “Wings of Hope” (WoH) together with Grant Thornton Aruba organized a seminar on Saturday March 26, 2022, for schools that will be competing in WoH’s Sustainable Development Goal (SDG) School Champion Challenge 2022.
A total of 16 schools participated in the SDG School Champion Challenge seminar 2022. The seminar program was filled with various presentations, valuable tips, and necessary tools to prepare a solid Sustainable project plan and a friendly SDG competition. For the first part of the seminar, Grant Thornton Aruba gave a presentation on United Nation’s 17 Sustainable Development Goals followed by AAA’s WoH presentation on a total of 3 projects completed in 2020, 4 projects completed in 2021 and a total of 6 ongoing and planned projects for 2022. During the second part of the seminar, Grant Thornton Aruba provided the schools with a solid Sustainable project plan and budget presentation explaining how this should be filled out and what are the most important points to consider. To complete the seminar, the schools were mixed up and groups were created for a friendly SDG competition. Each group had 30 minutes to come up with a Sustainable project plan using a specific budget and choosing 1 or more SDGs as their focus. At the end of the time allocated, each group had to present their Sustainable project plan to the WoH team, Grant Thornton Aruba, and SDG Aruba.
AAA’s WoH team, Grant Thornton Aruba and SDG Aruba were very impressed by each group’s creativity, choice of SDGs for their Sustainable project plan, allocation of budget and overall grasp of the concept. The schools were very excited and ready to start working on their Sustainable project plan to be submitted to WoH by May 13, 2022, where the winning school will receive AWG 20,000.00 to execute their plan.
AAA WoH and Grant Thornton Aruba are very happy with the attendance of the schools to the SDG School Champion Challenge seminar 2022 and are certain that with the presentations and necessary tools received, the schools will deliver a solid Sustainable project plan to WoH.
Papiamento
Como preparacion pa Wings of Hope su SDG School Champion Challenge 2022:
AAA y Grant Thornton Aruba a organisa un seminario pa e scolnan participante
ORANJESTAD - Aruba Airport Authority N.V. (AAA) su “Wings of Hope” (WoH) conhuntamente cu Grant Thornton Aruba a organisa un seminario riba Diasabra Maart 26, 2022 pa e scolnan cu lo participa den WoH su Sustainable Development Goal (SDG) School Champion Challenge 2022.
Un total di 16 scol a participa den e seminario pa SDG School Champion Challenge 2022. E programa di e seminario tabata yena cu diferente presentacion, incluyendo e instrumentonan necesario pa por prepara un plan sostenibel y solido y un competencia amistoso. Pa e prome parti di e seminario, Grant Thornton Aruba a duna un presentacion di e 17 Sustainable Development Goals di Nacionnan Uni sigui pa un presentacion di WoH su 3 proyectonan ehecuta na 2020, e 4 proyectonan ehecuta na 2021 y 6 proyecto cu ta andando of ta plania pa 2022. Durante e di dos parti di e seminario, Grant Thornton Aruba a duna e scolnan un presentacion con pa traha un plan sostenibel y budget solido y con esaki mester wordo yena y e puntonan importante cu mester tene cuenta cune. Pa completa e seminario, e scolnan a wordo reparti den grupo pa un competencia amistoso basa riba e SDGs. Cada grupo tabatin 30 minuut pa presenta un plan sostenibel usando un budget specifico y escohiendo 1 of mas SDG como nan meta principal. Na final di e tempo, cada grupo mester a presenta nan plan sostenibel na WoH, Grant Thornton Aruba y SDG Aruba.
WoH, Grant Thornton Aruba y SDG Aruba tabata sumamente impresiona cu cada grupo nan creatividad, escogencia di SDG pa nan plan sostenibel, reparticion di budget y comprendimento di e concepto. E scolnan tabata masha entusiasma y cla pa cuminsa traha riba nan scol su plan sostenibel cu lo mester wordo entrega na WoH pa Mei 13, 2022 caminda cu e scol ganador lo ricibi AWG 20,000.00 pa ehecuta nan plan.
AAA WoH y Grant Thornton Aruba ta sumamente contento cu e asistencia di e scolnan na e seminario di SDG School Champion Challenge 2022 y ta sigur cu e presentacionnan y instrumentonan ricibi, e scolnan lo entrega un plan sostenibel solido na WoH.


text:
Parlamentario Marco Berlis (MEP):
ORANJESTAD (AAN): Diaranson mainta tabata e di ocho dia di tratamento di e presupuesto 2023. E anochi anterior Parlamento a aproba e suppletoire begroting di pais Aruba mas o menos 12’or di anochi.
Diaranson mainta, Parlamento tabata falta solamente pa vota riba e mocionnan entrega y riba e ley di presupuesto 2023 mes. Pesey, mi a keda pasma, ora cu sra.Marisol Lopez-Tromp di fraccion di MAS a lanta y duna su “stemmotivering” riba e diferente mocionnan y a desaproba mocion number dos. Mocion number dos, cual ta urgi gobierno pa presenta na Parlamento di Aruba e investigacion forensico andante den Serlimar, cual Marisol a bisa cu el a cuminsa dos aña pasa.
Marisol ta lubida kico e la haci na 2020
Un investigacion cu Marisol a propaganda y uza pa defende su “retiro inhusto” for di su puesto como minister na 2020. Pueblo ainda ta corda con el a grita cu tin yen di spirito den Serlimar y cosnan iregular severo cu ta pasando den e compania. Pa dianan largo Marisol a grita, defende, insulta y usa su inmunidad parlamentario pa pone pueblo kere cu e tabata sincero den su postura y acusacionnan.
Marisol a gaba e tempo ey cu el a laga investiga den Serlimar y a campaña rond cu ta ghostbusters e ta y cu e ta campeon den integridad. El a tira tur sorto di acusacion cu e pueblo di Aruba a confia y kere e tempo ey. Di e forma aki Marisol a crece di 400 pa 4000 voto den eleccion 2021.
Marisol a vota contra pa Parlamento haya e rapport di investigacion di Serlimar
Sinembargo ora cu e mester a vota pro pa un mocion cual lo empodera Parlamento di Aruba haya e rapport di e investigacion forensico aki, e la vota CONTRA! Awor con por ta cu bo a grita asina hopi tempo den Parlamento tocante investigacion y spirito y awor bo NO kier pa e investigacion aki cay den man di Parlamento di Aruba? Kico bo tin di sconde Marisol? Kico bo NO kier pa pueblo haya sa for di e investigacion forensico aki? Awor Marisol su gritamento a resulta den un silencio masha grandi. Como parlamentario di pais Aruba ma pone extra urgencia pa nos haya e rapport forensico aki, mirando e postura sumamente preocupa y accion contradictorio di Marisol Lopez-Tromp.
Pa basta tempo caba mi a bin ta denuncia su modus operandi, cu semper e ta contradeci loke e ta bisa, pasobra e no ta sincero den su accionnan y expresionnan. Pueblo por wak e video di Parlamento di Aruba di dia 16 di November mainta. E ta cortico y pueblo por wak y scucha pa su mes con Marisol ta contradeci su mes, desaprobando e mocion y con mi ta expone su hipocrecia.


text:
Paisnan ta uza reservanan pa confronta COVID-19
*Paisnan mester uni pa yega na contenido economico nobo
*Recesion mundial sin pronostico pa final por wordo anuncia
ORANJESTAD(AAN)–Dia 18 di Maart mundialmente lo drenta historia mundial como e dia cu mundo ta expresa su mes riba su realidad economico, den cual unicamente depresion ta e unico factor.
Dirigentenan mundial no ta na haltura cuanto tempo lo dura prome cu COVID-19 ta tras di lomba. No por planifica sin certidumbre y sin planificacion, economia mundial hamas por sobrevivi.
E situacion mundial nobo ta wordo considera di mucho mas impacto cu ultimo recesion debi na su caracter.
E falta total di conocemento exacto di e virus nobo, ta haci cu hende no por splica cuanto e situacion mundial di emergencia lo dura y cuanto placa e lo costa mundo.
Balornan financiero ta basha abou na un mundo, cu ta contempla final di un era economico, cu lo mester haya un contenido nobo.
Mester cuminsa prepara publico pa scarsedad cu por surgi, pero tambe introduccion di sistemanan nobo cu lo permiti mundo funciona a base di decision pa terminonan cortico mientras ta diseña un futuro nobo basa riba experencianan amargo cu awor mundo ta registra.
Depresion mundial ta topa cu hende na momento cu enfermedad ta afecta lidernan y ta hasta dicidi kende lo ta lider na diferente pais.
Lidernan actual mester tene cuenta cu como hende nan tambe por wordo afecta cu e virus, cu ya a presenta na nivel gubernamental na varios pais.
Mundo na e momentonan aki no mester bay tene cuenta cu solucionnan pa medio di interes, tarifanan y tur loke ta afecta comercio y economia mundial. Mundo mester knock out un virus pa e por continua.
Den e contenido economico nobo cu ta wordo planea na e momentonan aki mester tene na consideracion factornan di riesgo desconoci den economia moderno. Tabata tin malesa cu a afecta mundo moderno pero no den e forma aki. Ademas e era digital a haci cu informacion por a plama y asina crea panico cu a bira mas desastroso pa economia.
E recesion mundial lo topa mundo cu un problema grandi. Debe y decisionnan tuma a base di panico lo tin un efecto pisa pa e sector di capital.
Mundo realmente ta den estado di recesion cu un mercado di balor cu no por funciona pero tambe necesidadnan un economia basico sano, completamente interumpi pa e ansha di hende enfrente COVID-19.
DIARIO lo sigui vigila e situacion mundial pa asina un Aruba bon prepara por sigui cana.


text:
Den e era nobo aki, careranan profesional ta cambiando continuamente. Esaki debi kizas na desaroyonan nobo tecnologico, careranan totalmente nobo, of kizas interesnan nobo.
Como resultado di esaki, e tereno di ta un empresario como un opcion ta algo cu mas y mas ta keda scohi pa cuminsa, pesei tin hopi negoshi of comercio nobo ta lantando.
Pero en realidad kico ta un empresario? SegunHarvard Business Review (HBR) empresario ta keda defini como un busceda di oportunidad cu ta bai mas aleu cu recursonan cu ta standard of controla.
Ta hopi comun pa considera un empresario como un inovador, un fuente di ideanan nobo, productonan y servicionnan, negoshi of proceduranan.
Un empresario ta un hende cu ta crea un negoshi nobo y ta dispuesto pa risca perdida pa por haci ganashi despues. E iniciativa pa e carera aki ta uno hopi atractivo y beneficioso pa mayoria hende pa varios motibo cu ta inclui flexibilidad, dependencia propio, pa bira un lider den comercio,y mihor salario pa nombra un par.
Sinembargo, apesar cu e beneficionan ta hopi cla, pa taun empresario no ta algo cu por maneha asina facil debi na e riesgonan halto y incertidumbre cu esaki ta trece cune. E prome stap ta pa tuma e decision pa realmente tuma e paso pa bira empresario como un carera of trabou. Despues di esaki e incertidumbernan ta cuminsa y e ora hopi bes e pregunta “kico awor?” ta surgi.
Si bo ta considerando pa bira empresario como un carera of bo a cuminsa tuma pasonan den e direccion ey, sigur lo bo tin preguntanan cu bo kier contesta riba nan. No drenta den panico, ya cu bo no ta e unico!
Empresarionan y “startups” no por perde eworkshop aki dia 26 di maart proximo, organisa pa U-SparkPeople Management and Development Consultancy, expertonan riba Hende, Personal, Organizacion y desaroyo di carera. E anochi aki, oradornan invita lo presenta nan experiencia y conseho na Taste of Belgium Restaurant di 6.00pm pa 8.30pm. Pa mas informacion y pa registra, porfabor manda email na [email protected] of bishita nan Pagina di Facebook @usparkpeople


text:
BOSTON – E ekipo di baseball professional mericano Boston Red Sox a firma e yiu di Corsou Kenley Jansen pa un contracto di 2 aña balora na 32 miyon dollar diaranson. E club mes no a confirma e noticia, pero MLB ta papia di esaki riba nan portal. Jansen tabata cu Atlanta Braves den e temporada pasa, y a bandona Dodgers despues di 12 aña.
LUSAIL - Cristiano Ronaldo lo no ta activo den e seleccion di Portugal diamars contra Suiza den mundial di Qatar 2022. E dirigente Fernando Santos ta castiga Ronaldo asina pa su comportacion despues di e ultimo wega contra Sur Korea ora cu Ronaldo tabata irita pasobra a sak’e di wega despues di 65 minuut. E reemplazante ta Conçalo Ramos (21).
DOHA – Den un sorpresa grandi atrobe durante e weganan di mundial di futbol na Qatar, Morocco a elimina Spaña y pasa pa cuarto di final diamars ganando tirando penalty. Despues di e wega reglamentario di 90 minuut y extra tempo pa total di 120 minuut, e score ainda tabata 0-0. Como tal mester a bay pa tiramento di penalty. Spaña a faya tur penalty y Morocco si a logra hinca 3. Asina Morocco ta clasifica pa prome biaha den historia di mundial pa e cuarto di final.
DOHA – E siman aki a habri cu hopi cobertura ‘indirecto’ y directo pa e isla di Aruba, danki na e atencion cu e hungador di futbol pa seleccion di Hulanda na mundial di Qatar 2022, Denzel Dumfries ta hayando riba su mes. Specialmente despues di su prestacion diasabra durante e wega entre Hulanda y Merca durante e mundial, unda cu Dumfries a asisti dos biaha pa anotacion y finalmente e mes anota e di tres goal di e partido di Hulanda contra Merca. Noticiacla a conta por lo menos 10 pa 15 recorte periodistico internacional unda cu Dumfries ta haya atencion particular y mencion, y cu ne e hecho di su lasonan cu Aruba, sea ta pa su participacion breve den e seleccion di Aruba hopi aña pasa y pa e hecho cu un di su mayornan cu ta di Aruba. Pero hasta prome cu e weekend aki, durante tur e weganan cu Hulanda a hunga, por a scucha comentaristanan internacional haci mencion di Dumfries y relate mesora cu ‘pais Aruba’.
ORANJESTAD - Den e weekend di 2-3 y 4 di december tras di lomba a tuma lugar e prome coaching clinic di USA Baseball na Aruba. Un weekend dedica na mehora e deporte di baseball na nos isla. Ariba diabierna atardi a tuma lugar e meet and greet na Local Store permitiendo e coachnan local sera conoci mas di serca y combersa cu e coachnan di USA Baseball. Den un ambiente ameno a presenta e cuater coachnan y asina kick-off e evento.
ORANJESTAD - IBiSA dialuna a informa cu nan ta organisa un “Youth Adventure Camp” dia 19, 20 y 21 di december 2022. E campamento aki ta pa muchanan di 13 te cu 17 aña y orario ta di 7:00 am pa 2:00 pm. Prijs pa inscripcion ta Afl 50,- pa mucha y ta acepta 30 inscripcion solamente. E camp aki ta uno aventuroso,challenging, pero tambe ta siña muchanan con pa desaroya habilidadnan di liderasgo y coomunicacion.


text:
Publiká riba 18 Mei 2022
Ministerio di ESKD huntu ku Minister S. van Heydoorn a tene kombersashon ku diferente departamentu di Gobièrnu i vários organisashonnan karnavalesko. Durante di e kombersashonnan akí a tene kuenta ku diferente aspekto ku ta di importansha pa preparashon pa yega na Karnaval 2023. Huntu a yega na e akuerdo ku ta stimulá pueblo di Kòrsou pa prepará mas mihó ku ta posibel pa e temporada di Karnaval 2023.
Punto di salida ta pa mihó tur grupo di karnaval ta bon prepará pa karnaval, pa evitá ku preparashonnan ta kuminsá na último momentu. Mientrastantu Gobièrnu di Kòrsou ta sigui vigilá e desaroyo rònt di e pandemia di COVID-19. Speransa ta ku e kontágionan no tin influensia grave pa nos pueblo, di manera ku nos marchanan por kontinuá i pueblo por selebrá karnaval di un forma responsabel den 2023. Mas informashon tokante di Karnaval 2023 lo keda publiká den e periodo benidero.


text:
Un suidadano prekupá ta ekspresá su mes pa ku e situashon aktual na Selibon.
Mi ta hende ta sigui e situashon nan aki hopi, pero hopi di aserka. Tin intrankilidat den e kompania aki, 200%
bèrdat tin intrankilidat laboral na Selibon. Tin hopi kos ku no ta bon ta tumando lugá den e kompania aki, hopi abuso
laboral i di poder.
Mi ta keda straño di tende e lider sindikal di ABVO ta bisa ku no tin intrankilidat na Selibon i ku tur kos ta kanando
bon, esaki ta mentira. Kon bo por bisa ku tur kos ta bon i tur hende sa ku tin abusu di poder ta tuma lugá einan.
Kuantu trahadó ku a habri nan boka no a bira víktima di represaya i abusu di poder na man di e tim di maneho di
Selibon. Ora ku reklamá pa bo derechi, no ta gusta i ta wak manera pa skùif bo i asta ta kitabu for di trabou.
Resientemente por a mira un mal maneho i deskabeyá ku a uza kontra un señora ku a denunsia algu komo un bon
suidadano i e tim di maneho a skors e señora aki, mi a gosa e señora balente aki ku a buska su abogado pa para e tim
di maneho abusador aki.
Ta un bèrgwensa pa un kompania manera Selibon, ta paga su trahadó nan salario nan, no korekto. Kon ta ku e
seguridat di e trahadónan i e ekipo nan ku nan ta uza pa hasi nan labor diario. Loke pueblo ta mira pafó no ta loke ta
pasa paden di e kompania aki. ta bon pa inspekshon di labor bishita Selibon.
Dikon trahadónan kada bes ta menasa di ke bandoná e sindikato ku ta representá nan aktualmente i ke afiliá na un
otro sindikato. Pasombra, nan ta sinti ku sindikato ta ku doño di trabou. Mi por a mira ku dunadó di trabou ta tur
kaminda metí ku sindikato, dikon e dunadó di trabou aki ta saka riba potrèt i ta tur kaminda ku e sindikato, akaso e
sindikato ta na banda di dunadó di trabou i no na banda di e trahadónan, netamente esnan ku e mester ta representá?
Hopi pero hopi pregunta, hopi kos dudoso.
Kon por ta asina ku e mesun dos hende nan pa aña nan kaba ta “wheel and deal” den e kompania aki, kon bini no tin
mas hende den e tim di maneho.
Hopi hende ta bin traha na Selibon pero nan no ta keda traha na Selibon, pa motibu di e maneho di ta “nos dos ta
disidí aki nan”.
Aktualmente tin un trahadó ku diferente pèchi i sombré bisti, e ta hasi mas di 3 funshon den e kompania aki, ku ta
lógiko ku e no por ehersé esaki nan bon, pasobra esakinan ta muchu pe. Mester bini un sistema korekto pa ku e
departamentu di rekurso nan Humano aktualmente esaki no ta korekto pa ku e trahadónan i e forma ku e
dokumentonan ta wòrdu entrega na e trahadónan no ta esun mas korekto.
Ta un bèrgwensa di mira kon asta SELIBON a haña un nòmber riba ret nan sosial “SEX CLUB SELIBON N.V.”
Tur hende sa ki bagamunderia ta sosodé ei den nan, pero ni e direktor, ni diputado no ta hasi nèt nèt nada pa ku e
persona aki. Trahadónan mes ta konta i ta mira tur esakinan sosodé, ma ta straño kon e direktor so no ta mira òf no
sa.
Pregunta kiko tin di skonde pa otro? Dikon ta sigui aseptá e faltamentu nan aki?
Tristu pa e imágen di un kompania kaminda gobièrnu ta doño tin un imágen asina aki. Loke pueblo ta mira tende i
skucha, esaki ta e imágen ku pueblo ta mira ei for nan un situashon tristu i amargo.


text:
Publiká riba 11 Yüli 2022
Willemstad – Resientemente, a tuma lugá na Kòrsou e reunion ‘Regiegroep’ entre e diferente Outoridatnan di Aviashon Sivil den Reino Hulandes.
Durante e reunion aki e partisipantenan a deliberá tokante:
Un punto importante ku a logra ta un programa di asistensha tékniko entre Outoridat di Aviashon Sivil di Kòrsou i Ministerio di Infrakstrutura i Maneho Marítimo di Hulanda. Esaki lo ta nifika ku pa fin di otro aña mes lo por implementá e akshonnan korektivo di ICAO, di moda ku lo por bin un auditorio di tantu ICAO komo di ‘Federal Aviation Administration’ (FAA). Esaki den kuadro pa hiba Kòrsou bek na Kategoria 1.
Banda di esaki, tambe a logra un sinkronisashon pa un proyekto di ‘Air Navigation Services’, i tambe a logra koperashon pa un programa di inspekshon konhunto.
Presente tabata e direktornan di Departamentu di Aviashon Sivil di Aruba i St. Maarten, tantu personalmente komo virtual.
Riba e foto por mira e delegashon ku a partisipá.


text:
ORANJESTAD, Aruba: Tur siman Casi Nobo, bo luga preferi pa cumpra bo articulonan di cas of personal ta realisa su campaña riba social media. E campañanan aki ta un exito rotundo y ta conta cu un participacion tremendo.
Recientemente, Casi Nobo a tene su Facebook Campaign “Thank God It’s Friday” unda e participantenan mester a “Like & Share” pa asina haya e chens di gana un gift certificate di AFL. 150,-. E feliz ganadora a resulta Chanqueeta Nequia Abbygail Engelda kende hopi contento a pasa busca su premio. Keda pendiente pa mas campaña fabuloso y gana premionan tur siman.
Despues di e apertura di Crown Furniture & Electronics riba L.G. Smith Boulevard 156, Casi Nobo, compania ruman, a dicidi di tambe expande su localidad cu e meta di por brinda na su clientenan un luga mas espacioso y cu mas variedad. Casi Nobo ta situa den e edificio unda antes tabata Crown Furniture & Electronics na Dakota, den avenida Milo Croes.
Casi Nobo ta un tienda unda bo por haya tur sorto di articulonan electro-domestico, mueblenan, aparatonan electronico, instrumentonan musical, computernan, laptop y hopi mas, na prijs masha economico mes. E variedad grandi aki cu Casi Nobo ta ofrece na su clientenan ta inclui articulonan nobo pero tambe restaura den condicion perfecto.
E personal amabel y atento di Casi Nobo ta warda bo di dialuna pa diasabra di 9:00am – 6:00pm. Pasa bishita nan awe mes, cera conoci cu tienda y ricibi 25% riba bo cumpra cash. Casi Nobo tambe ta duna bo facilidad pa cumpra credit y 0% di down payment.


text:
Selebrashon 70 aña – Grupo di Zeeverkenners Mgr. Verriet
BRAKKEPUT – Djasabra, 19 di Novèmber, 2019 Grupo di Zeeverkenners – Mgr. Verriet, miembro di e asosashon di Scout di Curaçao, Scouting Antiano a selebrá e hecho ku 70 aña pasa riba un 19 di Novèmber, 1949, shete hóben ku a disidí di lanta un grupo di Zeeverkenners, den e área di Brakkeput na Spaanse Water. No a dura muchu ku e grupo aki a krese bira grandi i hopi popular bou di hóbennan ku ta gusta aktividat di awa kombiná ku Scouting.
Den transkurso di aña e grupo a konosé vários Schipper i esun di mas konosí ku nifiká hopi pa e grupo tabata Jan Ackermans, ku huntu ku su kasa Annelies, lidernan i hóbennan hopi aktivo a sòru pa hiba e grupo na un nivel hopi avansá i kompetitivo den e mundu di e spòrt di kompetensha di bela. Hopi tabata e kompetenshanan di bela ku e grupo aki a sa di konkista spesialmente den e Regata di Bonaire den luna di Òktober. Aktualmente huntu ku Annelies Ackermans, Henry Hernandez ta dirigí e grupo di Zeeverkenners.
Riba e dia di selebrashon e miembronan di e grupo huntu ku eks miembronan di e grupo, mayornan invitadonan a selebrá e echo memorabel aki. E miembronan a prepará vários aktividat di demostrashon riba e awanan di Spaanse Water i invitadonan por a dal un trep den boto den e bahia.
Pa medio di esaki Scouting Antiano kier deseá tur miembro di e Grupo di Zeeverkenners Mgr. Verriet masha pabien i hopi éksito pa futuro.
Photos by Regis F. Mercera


text:
ORANJESTAD – Departamento di Impuesto ta recorda cu e fecha final pa pago di impuesto di vehiculo di motor di e di dos mita di aña 2021 ta 2 di augustus 2021. Ta importante pa tur contribuyente cumpli cu e deber aki na tempo y asina evita extra gasto innecesario, cual ta e boet administrativo di 50% riba e saldo di impuesto. Si no cumpli cu e pago menciona na tempo, e boet ta wordo procesa y añadi na e debe di impuesto automaticamente dia 3 di augustus 2021. Den e caso aki e contribuyente lo ricibi un cobransa adicional (naheffingsaanslag).
Online Banking
Alabes Departamento di Impuesto ta recomenda tur contribuyente pa paga via e sistema di Online Banking di e banconan local. Uzando e metodo di “Bill Payment”, e pago por sosode facil y sigur.
Pa e pagonan online por wordo procesa corectamente, ta importante pa inclui e siguiente informacion:
- Persoonsnummer cu ta pertenece na e doño di e vehiculo;
- Number di auto (por ehempel: A-95000);
- E periodo di impuesto cu ta pagando (por ehempel: jul-dec 2021).
Despues di haci pago online, por pidi e recibo online yenando e formulario digital “Kwitantie motorrijtuigbelasting aanvragen” via: https://www.impuesto.aw/uw-digitale-formulieren-snel-en-gemakkelijk-online-invullen-en-verzenden
Pa pago di impuesto di vehiculo di motor por acudi tambe na e oficina principal na Camacuri, e MFA-nan of edificio di Post Aruba na San Nicolas. Ta importante pa menciona cu pago haci na e oficinanan di Departamento di Impuesto por sosode solamente cu debit card. Solamente e personanan di edad 60+ of esnan cu ta haya onderstand por haci pago cu cash na e oficina na Camacuri.
Hopi a cumpli caba
Gerencia di Departamento di Impuesto
19 di juli 2021


text:
Recientemente a invita Presidente di AVB, ing. Richard Dijkhoff pa un reunion na Zurich cu Presidente di FIFA, Gianni Infantino. Ey a elabora riba e desaroyonan positivo tumando lugar na Aruba den e deporte Rey, esta futbol. Esaki despues cu…
Ta propone un partnership entre Gobierno, AVB y FIFA – AVB mes kier maneha su facilidad deportivo – FIFA ta garantisa fondo adicional pa renobacion y mantencion
Recientemente tabatin un delegacion pisa di e organisacion “Fédération Internationale de Football Association” (FIFA) riba nos isla pa topa cu Presidente di Arubaanse Voetbal Bond (AVB), esta ing. Richard Dijkhoff. Meta di e reunion tabata pa repasa e plan strategico…
FIFA ta contento cu AVB ta prome pais den Caribe pa entrega un plan strategico! Arubaanse Voetbal Bond (AVB) a ricibi bishita di tres representante diFédération Internationale de Football Association (FIFA) y pa dos dia largo a tene reunionnan interno…
Delegacion di Aruba di bishita serca Minister di Deporte Sr. Dangui Oduber Ayera e delegacion di Aruba cu lo bai participa na e ‘Footbal for Friendship Children’s Social Program’ na Moscow-Russia, a realisa un bishita serca Minister di Deporte Sr.Danqui…


text:
For di tempu mi tabata den Fòrti i después den Staten, mi tabata sòru pa skibi komunikado na Ingles i manda esaki pa agensianan di notisia, prinsipalmente esnan di Karibe. I na masha hopi okashon mi artíkulonan tabata sali den korantnan di Dominica, Jamaica, Barbados, Antigua i tambe Sint Maarten. E bentaha di hasi esaki ta ku bo por saka loke ta importante segun bo. No un notisia ku ta keda filtrá pa otronan.
Nos no ta skibi na Ingles, loke ta lamentabel. Mi ta spera ku mi mensahe lo yega e biaha aki i stimulá pa nos produsí nos notisianan na Ingles tambe. Kere mi, hende pafó di nos fronteranan ta interesá pa sa kiko interesante ta pasa aki, prinsipalmente ora ta trata di maneho. Realidat ta ku e gran mayoria di loke nos produsí ta na Papiamentu i Hulandes. Dos idioma ku no tin un alkanse internashonal.
E blog aki tin lesadó di 160 pais/teritorio. Pues tin interes. Laga nos pensa i aktua mas internashonal. Mundu no ta drei rondó di e 444 km kuadrá aki.
Willemstad, Korsou


text:
PR di AZV, sra. Solange Tchong ta expresa riba e alarma cu tin riba salud mental na Aruba. E ta bisa cu AZV ta envolvi cu trajecto pa yega cu Respaldo na 2017 ora cu a firma pa organisacion.
AZV a haya necesario pa nan cuminsa bin cu un solo organisacion pa con maneha salud mental. Nan a pone pa inclui mas profesional den e ramo aki, cuido afo y e Fact Team pa yuda e grupo aki.
Sra. Solange ta bisa cu ta duna sosten na e grupo aki y ta tuma nota di e situacion dificil sinembargo no ta kita cu AZV ta wak tur manera pa haya espacio financiero pa yuda.
E ta bisa cu nan ta consciente cu caso di salud mental ta keda subi y situacion cu Covid-19 el a bira mas preocupante ainda. Sra. Tchong ta menciona cu e lista di espera a bolbe subi pero antes tabata 9 pa 10 luna pa por duna cuido, cu Respaldo el a baha pa 6 siman.
Aunke AZV ta enfrenta cu retonan dilanti ‘un situacion dificil’ pa motibo di landspakker y decision cu tin cu tuma den e sector medico ta keda brinda servicio pa persona cu tin malesa mental of algun trastorno mental.
Nan lo keda monitorea e situacion, y caminda nan por haya un espacio pa organisa miho of pa por haci cambio den e area aki di e miho forma, esaki ta nifica un espacio financiero tambe.
“No ta solamente Respaldo, pero e ta bay pa nos sector medico cu ta skerpi y mester organisa bon. Nos di AZV ta convenci cu ta si nos tur ta traha hunto, nos por sali di esaki. Nos lo keda monitorea henter e situacion e resto di aña.”


text:
Oranjestad- 13 di januari 2015: “Tur aña nos ta celebra Carnaval den e prome lunanan di aña. Preparacionnan ta wordo haci y tur kier luci mas tanto y celebra. No obstante, ta bon pa refleha un rato riba tempo, capacidad y logronan y con pa uni tur esakinan den un forma positivo p’asina por gosa den forma sano di e temporada aki”, na palabra Minister Michelle Hooyboer–Winklaar den su capacidad di Minister di Enseñansa pero tambe como mama di dos yiu.
Ta esencial pa comprende e importancia di tempo, tempo cu ta bay laga nos si nos no haci uzo di dje conscientemente cu mester bin for di mayornan ya cu ta nan ta e ehempel cerca cada mucha.
“Conscientisacion pa comprende cu mester drumi trempan pa por ta alerta durante dia. Tambe alerta pa concentra y por analisa tur loke ta ser treci dilanti. E importancia di sosega ta vital pa crecemento sano di un mucha. Trankilidad cerca e mucha na momento cu e ta bay scol ta loke ta refleha den su comportacion. Y na final den e cifranan cu e ta trece cas. Trankilidad cu e ta haya despues di drumi largo y come bon. Esaki ta un di e puntonan cu mester tene cuenta cune den temporada di Carnaval”, asina e mandatario a sigura.
E unico persona of personanan cu por sigura cu Muchanan menor Di edad ta keda cas Si un actividad Di carnaval ta na un orario no apropia, ta e mayor mes. Ta un decision y responsabilidad cu ta completamente den nan man. Esaki pues ta un suplica na tur mayor pa tuma decision corecto y responsabel Ora ta trata actividadnan Di carnaval y nan yiunan.
Mas leu el a sigui splica cu “Conscientisacion tambe den establece prioridad, prioridad di scoge pa loke ta importante den bida. Completa bo huiswerk. Traha riba loke ta ser pidi for di bo. Disciplina pa por duna back loke ta ser duna na bo cual ta sabiduria. Haci uzo di e sabiduria aki pa por combina tur bo tareanan diario y asina establece e balansa pa por participa trankilamente den Carnaval”, asina Minister Michelle Hooyboer–Winklaar a conseha.
“Peer Pressure” ta loke ta conduci mayoria bes na interpretacion nan eroneo den bida di un persona. E influencia pa e hoben bebe den forma excesivo tin su consecuencianan cu lo persigui un hoben pa semper. Mientras cu si nos analisa un momento cu por celebra Carnaval den forma sano sin abuso di alcohol”.
Pa conclui, Carnaval ta temporada di fiesta, di celebracion, di union, di cultura, y tur esaki nos por duna mucho mas honor na dje, si nos por combina e resultado positivo di nos estudio y e celebracion sano pa nos mes.


text:
Firmamentu di Memorandum of Understanding pa estudio di dosente na Saba i Sint Eustatius
Riba djabièrnè 4 di novèmber Ministerio di Edukashon, Kultura i Siensia pa region Karibense, University of St. Martin (USM) i University of the Virgin Islands (UVI) di manera festivo a firma un Memorandum of Understanding pa formashon di dosente pa Saba i Sint Eustatius. Ku esaki e tres institutonan a konfirmá nan kolaborashon pa ofresé e ‘Bachelor of Education BAE’ na Saba i Sint Eustatius.
E programa di formashon na nivel di Bachelor ta prepará studiante pa e fishi di dosente den edukashon primario. USM lo ofresé e estudio rekonosé internashonalmente den kolaborashon ku UVI. USM a risibí e enkargo di Ministerio di Edukashon, Kultura i Siensia (OCW) pa ofresé e estudio na asistèntnan den edukashon na Saba i Sint Eustatius. Ku esaki OCW ta proveé den e nesesidat riba e islanan pa dosentenan eduká lokalmente den edukashon primario. E tarea ta resultado di e asina yama “Samenwerkingsprotocol op lerarenopleidingen in het Caribisch deel van het Koninkrijk der Nederlanden te stimuleren 2019-2025”. Durante e Vier Landen Overleg na 2019 e kuater ministernan di Edukashon di Sint Maarten, Aruba, Kòrsou i Hulanda a firma e akuerdo aki.
Ku un komunidat ku ta papia prinsipalmente Ingles i ku Ingles komo idioma di instrukshon na skol, un programa di formashon na Ingles ta nesesario. USM ya pa 20 aña kaba ta ofresé e programa aki. Ademas, USM a desaroyá i ofresé kursonan relevante, manera Historia i Kultura di Sint Maarten, un kurso obligatorio pa tur studiante di universidat. Huntu ku e direktivanan di skol i ekspertonan lokal di Saba i Sint Eustatius e fakultat di USM lo desaroyá un kurso di historia i kultura di kada isla. Esaki ta bira un materia obligatorio pa e programa di formashon. Dieskuater asistènt den edukashon ta inskribí pa inisiá e estudio na yanüari 2023.
Siguiendo e protokòl dia 2019 USM, huntu ku universidatnan den region, a partisipá aktivamente den lanta e kolaborashon Kibrahacha, ku e meta pa Huntu Eduká i Profeshonalisá na Aruba, Boneiru i Kòrsou.
Partnernan lokal ta spera ku e Memorandum of Understanding ku a firma djabièrnè lo fortalesé e relashonnan den Reino i institutonan di enseñansa i direktivanan di skol i trese mas union den e desaroyo di edukashon den siglo 21 den region Karibense.


text:
Girobank no ta bankarota.
Den un komunikado Girobank ta desmentí rumornan ku a bin ta sirkulá den último dianan ku e banko lo ta bankarota.
E komunikado i partisipashon ku Giro Bank a saka pa su klientenan ta bisa literalmente : Willemstad - Girobank resientemente a tuma nota ku tin rumor insistente ta sirkulá di un posibel kaso di bankarota di nos banko. Pa medio di e informe akí Girobank ta desmentí kategorikamente tur rumornan ku ta sirkulá. Nos ta spera di por a informabo debidamente i alabes nos ta segurá ku bo por konta riba nos servisionan manera kustumber.


text:
Desde cu Rey Willem Alexander a bira rey, ta organisa rond di su fecha di nacemento 27 di april, ‘Koningsspelen’ den ful reinopa tur scol preparatorio y basico. Meta di Koningsspelen ta pa enfatisa e importancia di actividad fisico y alimentacionsaludabel pa tur nos muchanan. Tin diferente actividad ta wordoorganisa riba e dia aki na scolnan. Dos actividad cu no sa falta ta un desayuno saludabel y diferente weganan pa tur mucha, ta wordo cubri door di cas real den cooperacion cu diferenteinstancia na Hulanda y Aruba. E aña aki Aruba lo celebraKoningsspelen dia 26 di april proximo.
IBiSA kier a probecha e oportunidad pa duna algunrecomendacion pa un desayuno saludabel. Nos sa cu e por ta un reto pa lanta, baña, bisti e mucha(nan) pa bay scol y come tambeprome cu sali pa bay trabou y scol. Pero e ta importante pa purba, hasta ora bo ta den pura:
Desayuno ta hopi importante. Un bon desayuno ta duna e mucha (y mayor tambe) e energia necesario pa resto di e dia. Muchanan cu desayuna tin mas energia y ta funciona miho nascol. Si bo yiu no desayuna, e por bira irita, inkieto y sinti’ecansa. Pues tuma tempo pa desayuna!


text:
Resultado di referèndum na Italia ta krea tenshon den Union Oropeo.
E promé minister italiano Matteo Renzi a anunsiá ku e lo renunsiá, despues ku masomenos 60% di e pueblo italiano a rechasá e ideanan di Renzi, den referèndum. Renzi kier a trese kambionan fundamental na e konstitushon di Italia. Den un promé reakshon, Renzi a indiká ku awor opositornan lo mester bini ku alternativanan. Un di e kambionan mas fundamental, ku e kier a trese, ta pa limitá poder di Parlamento i mandatarionan regional. Resultado di e refèrendum tabata mará tambe na futuro di e promé minister. Asina urnanan a sera, ya tabatin indikashon ku 60% di e poblashon a vota nò. 69% di italianonan a hasi uso di nan derechi di voto, loke ta ser konsiderá komo un asistensia hopi haltu. Ta teme ku e resultado di referèndum na Italia tin reperkushon pa Union Oporeo. Kaida di gobièrnu na Italia lo krea instabilidat politiko i tenshon ekonomiko den Oropa. Esaki debí ku tin varios banko italiano ku ta den problema pa basta tempu kaba. Segun NOS e tenshon riba merkadonan finansiero na Oropa lo oumentá den e dianan ku ta sigui. Djaluna promé minister Matteo Renzi lo mester entrega su retiro. Lo mester determiná e or’ei si ta bin elekshon nobo Italia o ta bin un kabinete di eksperto. Renzi, ku ta un sosial demókrata, ta promé minister di Italia for di 2014.


text:
KÓDIGO ORAÑO: .UN VIGILANSIA PA LAMAN BRUTU TA NA VIGOR PA ÁREA NAN DI KOSTA SÙIT I WÈST DI KÒRSOU. Pronóstiko di tempu pa Kòrsou i bisindario bálido te djaluna mainta 06:00 o.l., 7 di novèmber 2022.
Pronóstiko
Pronóstiko di tempu pa Kòrsou i bisindario bálido te djaluna mainta 06:00 o.l., 7 di novèmber 2022.
Kompilá: djadumingu 6 di novèmber 2022, 05:00 o.l. (09:00 UTC).
KÓDIGO ORAÑO: .UN VIGILANSIA PA LAMAN BRUTU TA NA VIGOR PA ÁREA NAN DI KOSTA SÙIT I WÈST DI KÒRSOU.
Tempu: Shelu ta kontinuá basta nublá ku períodonan di áwaseru. Lokalmente tambe tin posibilidat leve pa welek i bos. Ademas, bista lo ta sublime.
Temperatura máksimo lo alkansá 29ºC i temperatura mínimo 24ºC.
Solo ta sali 06:30 i ta baha 18:09 o.l.
Bientu: Di direkshon entre sùit i wèst, suak te moderá; forsa 2 te 4 (7 te 30 km/ora, 4 te 16 nudo). Prinsipalmente durante di yobida, ráfaga por ta de bes en kuando basta fuerte te fuerte; forsa 5 te 6 (31 te 50 km/ora, 17 te 27 nudo).
Situashon general: Un área ku preshon abou riba parti oriental di Karibe, na nort di nos isla, awe tardi ta move poko poko den direkshon nortost. E disturbio aki lo sigui kousa oumento temporal di nubia ku ta laga awa kai plamá riba e área. E fluho di bientu den nos bisindario ku forsa suak te moderá lo kontinuá for di un direkshon generalmente wèst. Ademas ta premirá ku esaki lo supla de bes en kuando un poko fuerte. Pa motibu ku laman na e kostanan wèst i sùit lo ta brutu i peligroso a eskalá e mensahe di prekoushon di pa un nivel di vigilansia i esaki lo keda na vigor te na e próksimo aviso.
Kondishon di laman: Trankil na kosta nort ku altura di olanan ménos ku 1 meter (3 pia). Moderá te brutu na kosta zùit pa wèst di Kòrsou ku altura di olanan entre 1 i 2 meter (3 pa 6 pia).
Sistemanan signifikante di wer tropikal: Un disturbio lokalisá riba sekshon ost di Karibe ta move por lo general den direkshon nort i ta premirá ku e lo intensifiká i bira un siklon na momento ku e ta riba parti sùitwèst di Atlántiko-Nort, djis nort di e isla di Hispaniola. E sistema aki no ta forma un menasa direkto pa Kòrsou.
Fenómeno spesial: Ningun.
Perspektiva te djamars mainta: Por lo general parsialmente nublá i chèns pa áwaseru signifikante ta mengua un tiki riba djaluna. Durante djamars mardugá posibilidat pa algun yobida ta bolbe oumentá.
Meteorólogo: Correa


text:
Un movemento nacional pa Sinergia Civico!
DONACION
HopeAruba Fundacion Restauracion ta desea di trata cu retonan social den un forma colaborativo pa asina transforma bidanan. Yuda nos continua cu e bon obra. Tur donacion por wordo deduci for di impuesto te na cierto suma, segun ta permiti pa ley.
HopeAruba Fundacion Restauracion ta un organisacion “nonprofit” registra bou di KVK# S1553
Proceso pa haci donacion:
1. Click AKI pa por coordina esaki.
2. Pa haci un donacion na HopeAruba Fundacion Restauracion por haci un transferencia di un solo bes of un compromiso mensual via nos cuenta di Aruba Bank Account # 2615510190 y laga bo nomber den e description.